marsh-mellow/assamese_wikipedia huggingface dataset:
মুছলমানসকলে বিশ্বাস কৰে যে মৃত্যুৰ পিছত প্ৰত্যেক ব্যক্তিৰ কৃতকৰ্মৰ এদিন হিচাব লোৱা হব আৰু সেই গতিকে সকলো মানুহ আৰু জীৱনক এক পূৰ্বনিৰ্ধাৰিত দিনত পুনৰ জীৱিত কৰা হব সেই নিৰ্দিষ্ট দিনটোক পুনৰুত্থান দিৱস বোলা হয় যিহেতু পৃথিৱীত কৰি যোৱা কৰ্ম অনুযায়ী সেইদিনা তেওঁলোকে ফল ভোগ কৰিব সেয়ে ইয়াক বিচাৰ দিৱস বুলিও জনা যায়৷ ভাল কৰ্ম কৰাসকলক জান্নতৰ দ্বাৰা পুৰস্কৃত কৰা হব আৰু নিচ কৰ্ম কৰাসকলক জাহান্নামত নিক্ষেপ কৰা হব৷ ইছলামীয় বিশ্বাস অনুযায়ী সেই বিচাৰ দিৱসৰ কিছু পৰিস্থিতি নিম্নৰূপ-
সেইদিনা সকলোকে একত্ৰিত কৰা হব, 
পৃথিৱীৰ মাটি হব ৰুটিৰ দৰে, 
 মানুহ নগ্নপদ ও নগ্নদেহে সমবিত হব, 
 কোনোৱে কাৰো প্ৰতি দৃষ্টি দিয়াৰ সময় নাপাব, 
কাফিৰসকলক (অবিশ্বাসী) নিচমুৱা কৰি টানি টানি একত্ৰিত কৰা হব, 
প্ৰতি এহাজাৰত ৯৯৯জন লোক জাহান্নামী বুলি ঘোষিত হব
সেইদিন মানুহ ঘৰ্মাক্ত হব, ঘামত সিহঁত কানলৈকে ডুব যাব, 
সূৰ্যক অতি ওচৰত অনা হব আৰু মানুহ আমল অনুপাতে ঘামৰ মাজত ডুবি থাকিব, 
পৃথিৱীত যিয়ে আল্লাহৰ বাবে ছিজদাহ কৰা নাই বা অন্যক দেখুৱাৰ উদ্দেশ্যে ছিজদাহ কৰিছে সিহঁত সিদিন আল্লাহক ছিজদাহ দিব নোৱাৰিব, 
 মুমিনসকলৰ হিচাব হব মুখা-মুখি, 
 যাৰ হিচাব পুংখানুপুংখকৈ সোধা হব সি ধ্বংস প্ৰাপ্ত হব, 
সিদিন মানুহৰ মুখ বন্ধ কৰি দিয়া হব, 
 হাত, ভৰি, কান, চকু আৰু চৰ্মই মানুহৰ বিৰূদ্ধে সাক্ষী দিব, 
 সেই দিনা সময় সীমা হব ৫০ হাজাৰ বছৰৰ সমান, 
কিন্তু সেই দিনা মুমিনসকলৰ বাবে এটি ফৰজ সালাত আদায়ৰ সময় যেন আনুভৱ হব 

শ্ৰেণী:ইছলাম ধৰ্ম
:..:,.বৌদ্ধ ধৰ্মৰ ৫ জগৎ থকা ভাৱচক্ৰ দৰ্শোৱা থাংকা
বৌদ্ধ ধৰ্মত পুনৰ্জন্ম হৈছে এই ধাৰণা যে কোনো ব্যক্তিৰ কৰ্মৰ বাবে মৃত্যুৰ পাছত এক নতুন অস্তিত্ব লাভ কৰিব পাৰে ই এক অন্তহীন চক্ৰত হয়, যাক সংসাৰ বোলা হয় এই চক্ৰ দুঃখ এই চক্ৰ তেতিয়াহে শেষ হয় যেতিয়া প্ৰজ্ঞা লাভ কৰি আৰু টান শেষ কৰি মোক্ষ লাভ কৰি মোক্ষ প্ৰাপ্তি হয় কৰ্ম, নিৰ্বাণ আৰু মোক্ষৰ লগতে, পুনৰ্জন্ম বৌদ্ধ ধৰ্মৰ মৌলিক তত্ত্বৰ অন্যতম

 ষড্গতি 
পুনৰ্জন্মৰ তত্ত্বৰ মতে, পুনৰ্জন্ম আকৌ মানুহৰ ৰূপতে হ'ব বুলি কোনো নিশ্চিতি নাই ই অস্তিত্বৰ ৬ গতিৰ যিকোনো এটাত হ'ব পাৰে, যাৰ ভিতৰত স্বৰ্গ, দেৱ, জন্তু, ভূত আৰু নৰকো আছে বৌদ্ধ পৰম্পৰাৰ মতে,ৰ্পুনৰ্জন্ম নিৰ্ভৰ কৰে কৰ্মৰ ওপৰত ভাল গতিত জন্মৰ কাৰণ কুশল কৰ্ম, আৰু বেয়া গতিত জন্মৰ কাৰণ অকুশল কৰ্ম যদিও বৌদ্ধ শিক্ষাৰ সৰ্বোচ্চ উদ্দেশ্য নিৰ্বাণ, বৌদ্ধ কৰ্মৰাজিৰ এক বৃহৎ অংশই পুণ্য অৰ্জন, পুণ্য হস্তান্তৰ আৰু ভাল গতিত জন্ম তথা বেয়া জগতত জন্ম নোহোৱাৰ ওপৰত মনোযোগ দিয়ে

 বিভিন্ন বৌদ্ধ পৰম্পৰাত 
পুনৰ্জন্মৰ তত্ত্ব প্ৰাচীন কালৰে পৰা বৌদ্ধ ধৰ্ম অধ্যয়নকাৰীৰ মাজত এক গুৰুত্বপূৰ্ণ বিষয় হৈ আহিছে বিশেষকৈ, পুনৰ্জন্মৰ তত্ত্বক কিদৰে অনত্তাৰ তত্ত্বৰ সৈতে সংগতিত ৰাখিব পাৰি, সেই প্ৰশ্ন গুৰুত্বপূৰ্ণ, যিহেতু অনত্তাই আত্মনৰ অস্তিত্বক প্ৰত্যাখ্যান কৰে ভিন ভিন বৌদ্ধ পৰম্পৰাৰ মাজত এই কথাক লৈ মতভেদ আছে যে যেতিয়া কোনো ব্যক্তিৰ পুনৰ্জন্ম হয়, সেই ব্যক্তিৰ কি বস্তু আছলতে পুনৰ্জীৱিত হয়, আৰু মৃত্যুৰ পাছত কিমান সোণকালে এই পুনৰ্জন্ম সংঘটিত হয়

কোনো কোনো বৌদ্ধ পৰম্পৰাৰ মতে, বিজ্ঞান এটি ধাৰাবাহিকতা বা ধাৰাত থাকে, আৰু যে এই বিজ্ঞানেই পুনৰ্জন্ম গ্ৰহণ কৰে থেৰবাদকে সামৰি কোনো কোনো পৰম্পৰাৰ মতে, পুনৰ্জন্ম তৎক্ষণাত সংঘটিত হয়, আৰু বিজ্ঞানেই হওক বা আন কোনো "বস্তু"ৱেই হওক, এটি জীৱনৰ পৰা আন জীৱনলৈ পুনৰ্জম লভিবলৈ যাত্ৰা নকৰে (পিচে ইয়াতো এটি কাৰণগত সম্পৰ্ক আছে: যিদৰে মমত মোহৰৰ ছাপ দিয়া হয়) আন বৌদ্ধ পৰম্পৰা, যেনে তিব্বতী বৌদ্ধ ধৰ্মত মৃত্যু আৰু পুনৰ্জমৰ মাজত এটি অন্তৱৰ্তীকালীন অৱস্থা কল্পনা কৰা হয় (অন্তৰাভৱ) ই ৪৯ দিনলৈকে থাকিব পাৰে এই বিশ্বাসেৰেই তিব্বতী দেহ সংস্কাসম্বন্ধীয় ৰীতি-নীতি পালন কৰা হয় বৰ্তমানে অস্তিত্বত নথকা পুগ্গলবাদৰ মতে, এটি প্ৰকাশ কৰিব নোৱাৰা ব্যক্তিগত সত্তা (পুগ্গল) এটি জীৱনৰ পৰা আন জীৱনলৈ যায়

 টোকা 

 তথ্য সংগ্ৰহ
পুপুল ভূঞা এগৰাকী ভাৰতীয় অভিনেত্ৰী, টেলিভিছন উপস্থাপক আৰু মডেল, যিয়ে ওড়িয়া চলচ্চিত্ৰ, টেলিফিল্ম, বিজ্ঞাপন, আৰু ৰিয়েলিটি শ্ব'ত অভিনয় কৰিছে ২০১৩ চনত কাব্য কীৰণৰ সৈতে প্ৰথম ওড়িয়া থ্ৰীডি ছবি কাউঁৰী কন্যাৰ জৰিয়তে ওলিউডত চলচ্চিত্ৰ জীৱন আৰম্ভ কৰিছিল৷ ২০১৮ চনত অপেৰা মিচেছ ইণ্ডিয়া গ্ল'বেল প্ৰতিযোগিতাত তেওঁক বিজয়ী হিচাপে মুকুট পিন্ধোৱা হয়

প্ৰাৰম্ভিক  জীৱন
তেওঁ ওড়িশাৰ কেওনঝাৰ জিলাৰ ছাইঁকুল গাঁৱত বটকৃষ্ণ ভূঞা আৰু বৈজয়ন্তীমালা ভূঞাৰ ঘৰত ১৯৯২ চনৰ ২৩ ফেব্ৰুৱাৰী তাৰিখে জন্মগ্ৰহণ কৰে আৰু বুক্সি জগাবন্ধু বিদ্যাধৰ মহাবিদ্যালয়, ভুৱনেশ্বৰৰ পৰা স্নাতক ডিগ্ৰী লাভ কৰে ২০১৬ চনত তেওঁ দীপ থাদানীৰ সৈতে বিবাহপাশত আবদ্ধ হয়

কেৰিয়াৰ
ভূঞাই নিজৰ কেৰিয়াৰ আৰম্ভ কৰিছিল মঞ্চ উপস্থাপক হিচাপে তাৰ পিছত তেওঁ ই-নিউজ, আপনঙ্ক পছন্দ আদি কিছুমান একক টেলিভিছন শ্ব আয়োজন কৰিছিল পিছলৈ তেওঁ সাৰে গা মা পা লিটল চেম্পছ, স্বৰ ওড়িশাৰ, মুঁ বি হিৰোইন হেবি আদি জনপ্ৰিয় মনোৰঞ্জন অনুষ্ঠান আয়োজন কৰিবলৈ আৰম্ভ কৰে

২০১৩ চনত সৌম্য ৰঞ্জন সাহুৰ পৰিচালিত প্ৰথমখন ওডিয়া থ্ৰীডি ছবি কাউঁৰী কন্যাত মুখ্য চৰিত্ৰত অভিনয় কৰি ওডিয়া চলচ্চিত্ৰ জগতত আত্মপ্ৰকাশ কৰে পিছলৈ ব্লেকমেইল, বিদ্যাৰাণ, আদি ওডিয়া ছবিৰ কিছু বিশেষ চৰিত্ৰত অভিনয় কৰে ২০২৩ চনত তেওঁ এষ্ট্ৰী মুভিজৰ প্ৰযোজনা নিয়তি প্ৰজেক্টত অভিনয় কৰে

উপস্থাপন আৰু অভিনয়ৰ উপৰিও মডেলিঙৰ কামো কৰিছে ২০১৮ চনত অপেৰা মিচেছ ইণ্ডিয়া গ্লবেল প্ৰতিযোগিতাত অংশগ্ৰহণ কৰি জয়ী হৈছিল প্ৰতিযোগিতাখনৰ ছেমি ফাইনেলত শ্ৰেষ্ঠ ৰেম্প ৱাকৰ বঁটা লাভ কৰে ২০২২ চনত শুভ পল্লৱ নামৰ ওডিয়া আলোচনীৰ প্ৰচ্ছদত তেওঁৰ ছবি প্ৰকাশ কৰা হয় ইয়াৰ আগতে ২০১৬ চনত তেওঁৰ ফটো কদাম্বিনী আলোচনীত প্ৰকাশ পাইছিল

ফিল্মগ্ৰাফী
  বছৰ
 চলচ্চিত্ৰ
 ভাষা
 ভূমিকা
 টোকা
  ২০১৩
 কাউঁৰী কন্যা
 ওড়িয়া
 অনুষায়
 ওলিউডত আত্মপ্ৰকাশ
  ২০১৫ চনত
 ভল পাএ তোলে সহজে ৰু সহ
 ওড়িয়া 
    ২০১৮ চনত
 ব্লেকমেইল
 ওড়িয়া 
    ২০২২
 বিদ্যৰণ
 ওড়িয়া 
    ২০২৩
 ডেলিভাৰী বয়
     নিয়তি
  সাধনা
   ফিল্মিং কৰা হৈছে
 অনুভৱ- এ ৰাভাৰ বয় 
  বৰ্ষা
   তু মো কমজোৰী
     অজাতি
    

বাহ্যিক সংযোগ

শ্ৰেণী:অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:ওড়িয়া ব্যক্তি
শ্ৰেণী:ওড়িয়া চলচ্চিত্ৰৰ অভিনেত্ৰী
পুমলা এলেন গজৱানা কিসোচনকোলে () (১৯১১১৯৯৭) এগৰাকী উগাণ্ডাৰ ৰাজনীতিবিদ আৰু মহিলা সংগঠনৰ কৰ্মী আছিল 
জীৱনী
১৯১১ চনত দক্ষিণ আফ্ৰিকাত মেথডিষ্ট গীৰ্জাৰ মন্ত্ৰীৰ ঘৰত পুমলা এলেন গোজৱানাৰ জন্ম হৈছিল তেওঁ মিছন স্কুলত শিক্ষা গ্ৰহণ কৰে আৰু ইষ্টাৰ্ণ কেপৰ এলিছৰ ফ'ৰ্ট হেৰে বিশ্ববিদ্যালয়ত অধ্যয়ন কৰে তেওঁ লণ্ডনলৈ যায় আৰু শিক্ষা প্ৰতিষ্ঠানত অধিক শিক্ষা গ্ৰহণ কৰে তাৰ পিছত তেওঁ "এডুকেচন এজ আই ছ' ইট ইন ইংলেণ্ড" নামৰ পেমফ্লেটখন লিখিছিল

১৯৩৯ চনত উগাণ্ডাৰ ক্ৰিষ্টোফাৰ কিসোচনকোলেৰ সৈতে বিবাহপাশত আবদ্ধ হয় তেওঁলোকে উগাণ্ডালৈ গুচি যায় আৰু তাৰ পৰাই পুমলা ৰাজনীতিৰ লগত জড়িত হয় তেওঁ আঠ বছৰ জ্যেষ্ঠ সম্প্ৰদায় উন্নয়ন বিষয়া হিচাপে কটায় আৰু কিংছ কলেজ বুডোত অধ্যাপনা কৰে ১৯৫৬ চনত তেওঁক প্ৰটেক্টৰেট চৰকাৰৰ উগাণ্ডা বিধান পৰিষদ ()লৈ মনোনীত কৰা হয় বিধান পৰিষদত যোগদান কৰা তেওঁ আছিল প্ৰথম আফ্ৰিকান মহিলা উগাণ্ডাৰ ব্ৰিটিছ উপনিবেশৰ পৰা স্বাধীনতালৈ পৰিৱৰ্তন হোৱাৰ সময়ত তেওঁ বিধায়িনী দলত প্ৰতিনিধি হিচাপে কাম কৰিছিল ১৯৫৭ চনত উগাণ্ডা কাউন্সিল অৱ ৱমেনৰ সভানেত্ৰী হিচাপে চাৰি বছৰীয়া ষ্ট্ৰেচ আৰম্ভ কৰিছিল সেই ভূমিকাত সেৱা আগবঢ়োৱা প্ৰথমগৰাকী আফ্ৰিকান আছিল ১৯৫৯ চনৰ পৰা ১৯৬২ চনলৈকে তেওঁ আন্তঃৰাষ্ট্ৰীয় মহিলা পৰিষদৰ সভানেত্ৰী আছিল ১৯৬৩ চনত প্ৰধানমন্ত্ৰী মিল্টন ওবোটে তেওঁক ৰাষ্ট্ৰসংঘত উগাণ্ডাৰ প্ৰতিনিধি দলত নিযুক্তি দিয়ে ১৯৬০ চনত তেওঁ ইউনেস্কোৰ সাহিত্য বিশেষজ্ঞও আছিল

১৯৯৭ চনত পুমলা কিসোচনকোলেৰ মৃত্যু হয়

 তথ্যসূত্ৰ 

শ্ৰেণী:উগাণ্ডাৰ নাৰী অধিকাৰ কৰ্মী
পুলক বন্দ্যোপাধ্যায় (২ মে ১৯৩১  ৭ চেপ্তেম্বৰ ১৯৯৯) এজন ভাৰতীয় বাঙালী গীতিকাৰ, সুৰকাৰ আৰু চাৰি হাজাৰৰো অধিক গীতৰ স্ৰষ্টা
জন্ম আৰু প্ৰাৰম্ভিক জীৱন
পুলক বন্দ্যোপাধ্যায়ৰ জন্ম হাওড়াৰ সালকিয়াত পিতৃ কান্তিভূষণ বন্দ্যোপাধ্যায় আছিল শান্তিনিকেতনৰ আৰম্ভণিৰ সময়ৰ ছাত্ৰ আৰু নিৰ্বাকযুগৰ চলচ্চিত্ৰ-নায়ক হাওৰাৰ এংলো সংস্কৃত স্কুলত পুলক বন্দ্যোপাধ্যায়ৰ পঢ়া-শুনা আৰম্ভ আৰু পৰৱৰ্তী সময়ত কলকাতাৰ স্কটিশ চাৰ্চ কলেজৰ পৰা বাংলা বিষয়ত অনাৰ্চসহ স্নাতক পুলক বন্দ্যোপাধ্যায়ে মাত্ৰ ১৭ বছৰ বয়সতে চলচ্চিত্ৰৰ বাবে গীত ৰচনা কৰিছিল আৰু সৰোজ মুখোপাধ্যায়ৰ অভিমান বোলছবিত তেওঁ ৰচিত গীতে প্ৰথম প্ৰাণ পাইছিল 
কৰ্ম-জীৱন
সঙ্গীত, নাটক আৰু সাহিত্যত পুলক বন্দ্যোপাধ্যায়ৰ পৰিয়ালৰ যথেষ্ট খ্যাতি আছিল আৰু পৰিয়ালৰ সেই পৰিৱেশেই তেওঁক এজন গীতিকাৰ হিচাপে প্ৰতিষ্ঠিত হোৱাত সহায় কৰিছিল 
পঞ্চমষষ্ঠ শ্ৰেণীত পঢি় থাকেোঁতই আনন্দবাজাৰৰ আনন্দমেলাত তেওঁৰ কবিতা ছপা হৈছিল আৰু তাৰ বাবদ আলোচনীৰ পৰা পাঁচ টকা মাননি লাভ কৰিছিল কলেজীয়া জীৱনৰ আৰম্ভণিতেই তেওঁৰ গল্প মাহেকীয়া ভাৰতবৰ্ষ আলোচনীত ছপা হৈছিল
বাংলা আধুনিক গীতৰ জগতত এসময়ত মান্না দে আৰু পুলক বন্দ্যোপাধ্যায়ৰ জুটি আছিল এক জনপ্ৰিয় জুটি মান্না দেই গোৱা প্ৰেমৰ গীতবোৰৰ সিংহভাগৰেই গীতিকাৰ পুলক বন্দ্যোপাধ্যায় পুলক বন্দ্যোপাধ্যায় ৰচিত গীতত মান্না দে, হেমন্ত মুখোপাধ্যায়, গীতা দত্ত, লতা মঙ্গেশকৰ, আশা ভোছলে, হৈমন্তী শুক্লা, শ্যামল মিত্ৰ, ভূপেন হাজৰিকা, আৰতী মুখোপাধ্যায়সহ অনেক বিখ্যাত শিল্পীয়ে কণ্ঠ নিগৰাইছিল তেওঁ গীত ৰচনাৰ লগতে উপন্যাস, চিত্ৰনাট্য আৰু শিশু সাহিত্য ৰচনা কৰি থৈ গৈছে তেওঁ প্ৰান্তৰেখা, ৰাগ-অনুৰাগ, নন্দিতা, হাৰানো প্ৰাপ্তি নিৰুদ্দেশ, বন্দীবলাকা, নাগপঞ্চমী, নাগজ্যোতি আদি চলচ্চিত্ৰৰ চিত্ৰনাট্য আৰু সংলাপ ৰচনা কৰিছিল তেওঁৰ গীতৰ সংকলন আমাৰ প্ৰিয় গান, শিশু কবিতাৰ সংকলন বাহাত্তুৰে আৰু গল্প সংকলন শেষ সংলাপ তেওঁৰ আত্মজীৱনীমূলক গ্ৰন্থ কথায় কথায় ৰাত হয়ে যায় 
পুলক বন্দ্যোপাধ্যায় ৰচিত বাংলা আধুনিক গীতসমূহৰ ভিতৰত শ্ৰোতাৰ পৰিচিত দুটিমান গীত হ'ল - ক ফোঁটা চোখেৰ জল, তুমি নিজেৰ মুখে বললে যেদিন, পৌষেৰ কাছাকাছি ৰোদমাখা সেই দিন, চিৰদিনই তুমি যে আমাৰ, বহুদূৰ থেকে এ কথা, ভালোবাসা ছাড়া আৰ আছে কী, ৰঙ্গিলা বাঁশিতে কে ডাকে, আমাৰ বলাৰ কিছু ছিল না, নিঝুম সন্ধ্যায় পান্থ পাখিৰা, এক বৈশাখে দেখা হলো দুজনায়, আজ মন চেয়েছে আমি হাৰিয়ে যাব হাৰিয়ে যাব, মা মাগো মা, মা গো মা, আমি এলাম তোমাৰ কোলে
মৃত্যু
১৯৯৯ চনৰ ৭ চেপ্তেম্বৰ তাৰিখে গঙ্গা নদীত নাৱৰ পৰা জঁপিয়াই তেওঁ আত্মহত্যা কৰে
সে ঘটনাৰ দুদিন পূৰ্বে অৰ্থাৎ ৭ চেপ্তেম্বৰ তাৰিখে তেওঁ লিখিছিল এনেদৰে -আমাকে একটু জায়গা দাও মায়েৰ মন্দিৰে বসি আৰু শেষৰফালে লিখিছিল, যখন এমন হয়, জীৱনটা মনে হয় ব্যৰ্থ আৱৰ্জনা ভাবি গঙ্গায় ঝাঁপ দি, ৰেলেৰ লাইনে মাথা ৰাখি 
তথ্যসূত্ৰ

শ্ৰেণী:ভাৰতীয় সংগীতজ্ঞ
শ্ৰেণী:ভাৰতীয় গীতিকাৰ
শ্ৰেণী:বঙালী ব্যক্তি
পুলক বেনাৰ্জী () অসমৰ এগৰাকী কণ্ঠশিল্পী শ্ৰব্য কেছেট 'সোঁৱৰণি'ৰ জৰিড়তে তেখেতে জনপ্ৰিয়তা অৰ্জন কৰিছিল তাৰাপিছত আৰু তেখেতে পিছলৈ উভতি চোৱা নাই যোৱা পাঁচোটা দশকজুৰি তেখেতে অংসখ্য গীতত কণ্ঠদান কৰিছে কেইবাখনো চলচ্চিত্ৰত নেপথ্য গায়কৰূপে তেখেতে কণ্ঠদান কৰিছে ১৯৯৯-২০০০ চনত অসম চৰকাৰে পুলক বেনাৰ্জীক শ্ৰেষ্ঠ নেপথ্য গায়কৰ বঁটা প্ৰদান কৰে ফুলৰে মেলাতে পখীয়ে গীত গায় বেনাৰ্জীৰ এটি জনপ্ৰিয় গীত

জন্ম আৰু শিক্ষা
১৯৫০ চনৰ ১ অক্টোবৰৰ দিনা পুলক বেনাৰ্জীয়ে গুৱাহাটীত জন্মগ্ৰহণ কৰে তেখেতৰ দেউতাৰ নাম আছিল প্ৰভাত বেনাৰ্জী আৰু মাকৰ নাম দুৰ্গাৰাণী বেনাৰ্জীদেউতাক  বৰপেটাৰ আৰু মাক কলিকতাৰ আছিল বেনাৰ্জীৰ ককাক বৰপেটা থানাৰ অ'চি আছিল তেখেতৰ বায়েক দিপ্তী চক্ৰৱৰ্তীও এগৰাকী নাম কৰা গায়িকা আছিল মাক আৰু বায়েকৰ গীত শুনি শুনিয়েই বেনাৰ্জী সংগীতৰ প্ৰতি আকৃষ্ট হৈছিল বায়েকে নিজৰ গীতৰ অনুষ্ঠান সমূহলৈ ভায়েকক লৈ গৈছিল এইদৰেই গীতৰ যাত্ৰা আৰম্ভ কৰি ১৯৬৯ চন মানত, প্ৰায় উনৈশ বছৰ বয়সৰপৰা বেনাৰ্জীয়ে আকাশবাণী গুৱাহাটী কেন্দ্ৰত স্বীকৃত গায়ক ৰূপে গীত পৰিৱেশন কৰিবলৈ লয় পল্টন বজাৰ বেংগলী স্কুলত বেনাৰ্জীয়ে পঢ়া-শুনা কৰিছিল পিছত অৰ্থনীতি আৰু ৰাজনীতি বিজ্ঞান বিষয় ৰূপে লৈ বি বৰুৱা মহাবিদ্যালয়ৰপৰা স্নাতক ডিগ্ৰী লাভ কৰে স্কুলত পঢ়ি থাকোঁতেই তেখেতে আন্তঃ জিলা সংগীত প্ৰতিযোগিতা সমূহত ভাগ লৈছিল আৰু বহুতো পুৰস্কাৰ লাভ কৰিছিল স্নাতক পঢ়ি থকাৰ সময়তে তেখেত কলেজৰ চিনিয়ৰ সুবীৰ মুখাৰ্জী আৰু সতীশ গোস্বামীৰ সান্নিধ্যলৈ আহে আৰু বেনাৰ্জীৰ জীৱনত দুয়োগৰাকীয়ে গুৰুত্বপূৰ্ণ ভূমিকা লয় সুবীৰ মুখাৰ্জীয়েই প্ৰথম তেখেতক ৰেডিঅ'ত গীত গাবলৈ বুলি নিজে প্ৰ-পত্ৰ পূৰাই আগবঢ়াই নিয়ে

কৰ্মজীৱন
১৯৭০ চনত বেনাৰ্জীয়ে বেংকৰ কামত যোগদান কৰে এইখিনি সময়তে হিন্দুস্তান মিউজিকেল কোম্পানীৰপৰা তেখেতৰ প্ৰথমখন এছ পি ৰেকৰ্ড (চ'ৰ্ট প্লে ৰেকৰ্ড) ওলায় পুলক বেনাৰ্জীয়ে নিৰ্মলপ্ৰভা বৰদলৈ, শিৱপ্ৰসাদ বৰুৱা, নৱকান্ত বৰুৱা, হীৰেন ভট্টাচাৰ্যৰ দৰে অসমৰ বিখ্যাত গীতিকাৰ সকলৰ গীতত কণ্ঠদান কৰিছে নিৰ্মলপ্ৰভা বৰদলৈয়ে তেখেতৰ আত্মজীৱনী জীৱন-জীৱন বৰ অনুপমত বেনাৰ্জীৰ সৈতে কাম কৰাৰ অভিজ্ঞতা বৰ্ণনা কৰিছে বেনাৰ্জীয়ে দূৰণীৰ ৰঙ, শ্ৰীমতী মহিমাময়ী, কণিকাৰ ৰামধেনু, শেষ উপহাৰ আদি চলচ্চিত্ৰত কণ্ঠদান কৰিছে তেখেত ঘাইকৈ মে'লডি গীতৰ বাবে জনপ্ৰিয়

অৱদান
কেন্সাৰ ৰোগী আৰু গৃহহীন সকলৰ বাবে কাম কৰা এটি অনুষ্ঠানৰ উদোক্তা ৰূপে পুলক বেনাৰ্জীয়ে বি বৰুৱা কেন্সাৰ ইন্ষ্টিটিউটততো গীত পৰিৱেশন কৰিছে
পুলক বেনাৰ্জীৰ কণ্ঠৰ কেতবোৰ জনপ্ৰিয় গীত হল-

ফুলৰে মেলাতে ( কথা:নিৰ্মলপ্ৰভা বৰদলৈ, সুৰ-সুনীল দেৱ)
পাৰ হৈ গল এজাক ধুমুহা (কথা:কেশৱ মহন্ত,সুৰ-ৰমেন বৰুৱা)
তোমাৰ সতে মোৰ নিৰিবিলি অভিসাৰ( কথা:তফজ্জুল আলী,সুৰ-জে পি দাস)
কাৰ বাবে এই গীত গোৱা (কথা:প্ৰশান্ত বৰদলৈ,সুৰ-জে পি দাস)
 মই আজি সংগীবিহীন (কথা:ৰুবী সিংহ,সুৰ-অজিত সিংহ, চলচ্চিত্ৰ-দূৰণিৰ ৰং)
মনৰ বিজুলী নহলে কিয়নো চকুৰ বিজুলী লাগে (কথা:নিৰ্মলপ্ৰভা বৰদলৈ, সুৰ-সুনীল দেৱ)
তুমি অনেক কথাই (কথা:শিৱপ্ৰসাদ বৰুৱা, সুৰ-সুনীল দেৱ)
আকাশ যেতিয়া সন্ধ্যা তৰাই (কথা-সুৰ:হেমন্ত গোস্বামী)
সোঁৱৰণী যদি নাই, নাই যদি নাই
জীৱনে কি বিচাৰে মই নাজানো, মায়া মৰীচিকা খেদি মাথোঁ হাবাথুৰি খালো 
বহাগী লুইতত (কথা-সুৰ:উমেশ চন্দ্ৰ গোস্বামী)

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
পুলকিত সম্ৰাট ( ইংৰাজী :   ; জন্ম: ২৯ ডিচেম্বৰ ১৯৮৩) এজন ভাৰতীয় অভিনেতা যিয়ে মূলতঃ হিন্দী টেলিভিছনৰ লগতে হিন্দী ছবিত কাম কৰে    ফুকৰে চলচ্চিত্ৰ ধাৰাবাহিকত "হানি"ৰ চৰিত্ৰত অভিনয় কৰাৰ বাবে সুপৰিচিত সম্ৰাটে ক্যুংকি সাস ভি কভি বহু থি (২০০৬) ধাৰাবাহিকখনৰ জৰিয়তে অভিনয়ৰ আৰম্ভণি কৰে আৰু বিট্টু বছ (২০১২) ছবিৰে চলচ্চিত্ৰত আত্মপ্ৰকাশ কৰে,  (10  2012)." '    !".  .  0971-751.      2  2020.  2  2020.

তেওঁ ভাৰতীয় টেলি বঁটা লাভ কৰে সম্ৰাটে প্ৰথমবাৰৰ বাবে ব্যৱসায়িক সফলতা লাভ কৰিছিল ফুকৰে (২০১৩) ছবিৰে তেওঁৰ সৰ্বাধিক উপাৰ্জনকাৰী মুক্তি জয় হো (২০১৪) ছবিখনে      ,  : ". -. 17  2013.      21  2013.  1  2013 এই সফলতাৰ পিছত ডলী কি ডলি (২০১৫) আৰু ছানাম ৰে (২০১৬)কে ধৰি কেইবাটাও বিফলতাৰ সৃষ্টি হয়, যাৰ ফলত এক বিপৰ্যয়ৰ সৃষ্টি হয় পিছলৈ তেওঁ   (2017), 3  (2018) আৰু  (2020) ছবিত অভিনয় কৰাৰ বাবে প্ৰশংসা লাভ কৰেঅভিনয় কেৰিয়াৰৰ উপৰিও সম্ৰাট ব্ৰেণ্ড আৰু প্ৰডাক্টৰ বাবে এজন বিশিষ্ট চেলিব্ৰিটি এণ্ডাৰছাৰ অভিনেত্ৰী কৃতি খাৰবান্দাৰ সৈতে বিবাহপাশত আবদ্ধ হৈছে সম্ৰাটৰ

 শৈশৱ কাল 
১৯৮৩ চনৰ ২৯ ডিচেম্বৰত জন্মগ্ৰহণ কৰা সম্ৰাটে দিল্লীৰ পাঞ্জাবী পৰিয়ালত ডাঙৰ-দীঘল হৈছিলযত তেওঁৰ পৰিয়ালৰ ৰিয়েল এষ্টেট ব্যৱসায় আছে তেওঁ মানৱ স্থলী স্কুলত অধ্যয়ন কৰিছিল,আৰু দিল্লীৰ অশোক বিহাৰৰ মণ্টফৰ্ট ছিনিয়ৰ ছেকেণ্ডাৰী স্কুলৰ পৰা স্কুলীয়া শিক্ষা সমাপ্ত কৰিছিলদিল্লীৰ আপীজয় ইনষ্টিটিউট অৱ ডিজাইনত এডভাৰটাইজিং পাঠ্যক্ৰমত যোগদান কৰিছিল কিন্তু পাঁচ মাহ পঢ়া-শুনা কৰাৰ পিছত তেওঁ মডেলিং এচাইনমেণ্ট লাভ কৰে ইয়াৰ পিছত তেওঁ শিক্ষা ত্যাগ কৰি মুম্বাইলৈ স্থানান্তৰিত হয় আৰু তাতেই কিশোৰ নমিত কাপুৰৰ দ্বাৰা পৰিচালিত অভিনয় পাঠ্যক্ৰমত যোগদান কৰে 

 ব্যক্তিগত জীৱন 
ঘৈণীয়েক কৃতি খাৰ্বান্দাৰ লগত পুলকিত সম্ৰাটৰ ছবি 
২০১৪ চনৰ ৩ নৱেম্বৰত প্ৰেয়সী শ্বেতা ৰোহিৰাক বিয়া কৰাইছিল সম্ৰাটে ৰোহিৰা অভিনেতা ছলমান খানৰ ৰাখী-ভগ্নীখান পুলকিত সম্ৰাটৰ প্ৰথম ছবিখনৰ প্ৰচাৰৰ কামতো জড়িত আছিল ২০১৫ চনৰ নৱেম্বৰ মাহত দুয়োৰে বিচ্ছেদ ঘটেতাৰ পিছত সম্ৰাটে অভিনেত্ৰী ইয়ামি গৌতমৰ সৈতে ডেটিং কৰিছিল তেওঁৰ সহ-অভিনেতা ছানাম ৰে ছবিখত কাম কৰিছিল কিন্তু অৱশেষত ২০১৮ চনত দম্পতীহালৰ বিচ্ছেদ ঘটে ২০১৮ চনত সম্ৰাতে অভিনেত্ৰী কৃতি খাৰবাণ্ডাক লগ পায় আৰু অৱশেষত ২০১৯ চনত দুয়োৰে ডেটিং আৰম্ভ হয়এই দম্পতীয়ে একেলগে কাম কৰিছে ছবি  বীৰে কি ৱেডিং, পাগলপন্তী আৰু টাইছ পাঁচ বছৰ ধৰি সম্পৰ্কত থকাৰ পিছত ২০২৪ চনত দুয়োৰে বাগ্দান হয় তেওঁ বিবাহপাশত আবদ্ধ হয় খৰবান্দা পৰম্পৰাগত হিন্দু বিবাহ অনুষ্ঠানত, ১৫ মাৰ্চ ২০২৪ তাৰিখে, হাৰিয়ানা 
বহিঃ সংযোগ

তথ্য উৎস
পৌৰাণিক হিন্দু কাহিনী অনুসৰি পুলস্ত্য (; ) আছিল ব্ৰহ্মাৰ দশ মানস পুত্ৰ তথা দশ প্ৰজাপতিৰ এজন আৰু তেওঁ আছিল এজন সপ্তৰ্ষিৰ (সাতজন মহা ঋষি) প্ৰথম মানৱতাৰ     ,    , (  ), 1913,   .      ,           ""  .        -     , .            , , , , , ,  .       .        , , , , , , .       .        ,    ,    ,   ,      .         ,      ,     ,            ,   , , .      ,  .      ,   .

মহাভাৰতৰ অনুসৰি, ৰাক্ষসকুল আৰু কিন্নৰকুল উভয়ে আছিল মুনি পুলস্ত্যৰ সন্তান

পুৰাতাত্ত্বিক নিদৰ্শন
শ্ৰীলংকাৰ পোলোন্নাৰুৱাত থকা এই ঐতিহাসিক মূৰ্তিটোক পুলস্ত্যৰ মুৰ্তি বুলি অনুমান কৰা হৈছিল৷ এই অনুমান মিছা বুলি সেনাৰাথ পাৰানাভিথানাই প্ৰমাণ কৰে
শ্ৰীলংকাৰ পোলোন্নাৰুৱা () অঞ্চলৰ মাটিৰ খনন কাৰ্যত গ্ৰেনাইট পাথৰত তৈয়াৰী এটি মানৱমূৰ্ত্তি পোৱা যায় প্ৰাথমিকভাৱে ঐতিহাসিকবিদসকলে মূৰ্তিটোক ৰজা প্ৰথম পৰাক্ৰমবাহু বুলি অনুমান কৰিলেও পিছত তাক ঋষি পুলস্ত্যৰ মূৰ্তি বুলি অনুমান কৰিছিল কিন্তু এই অনুমান মিছা বুলি সেনাৰাথ পাৰানাভিথানাই প্ৰমাণ কৰে

লগতে চাওক
 ঋষি বিশ্ৰবা
 ৰাৱণ
 হবিৰ্ভূ
 অগস্ত্য মুনি

তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:ৰামায়ণৰ চৰিত্ৰ
পুলিৎজাৰ বঁটা বাতৰিকাকত, আলোচনী, অনলাইন সাংবাদিকতা, সাহিত্য তথা সংগীতৰ ক্ষেত্ৰখনত দেখুওৱা পাৰদৰ্শিতাৰ বাবে আমেৰিকা যুক্তৰাষ্ট্ৰই প্ৰদান কৰা এটি বহুল চৰ্চিত বঁটা বাতৰি কাকতৰ প্ৰকাশক যোচেফ পুলিৎজাৰৰ স্মৃতিত তথা নিউয়ৰ্ক চহৰৰ কলম্বিয়া বিশ্ববিদ্যালয়ৰ পৰিচালনাৰে ১৯১৭ চনৰ পৰা এই বঁটা প্ৰদানৰ ব্যৱস্থা কৰা হয় প্ৰতি বছৰে মুঠ ২১টা ভিন্ন শিতানত এই বঁটা প্ৰদান কৰা হয় এই ২১টা শিতানত প্ৰত্যেককেই একোখন মানপত্ৰৰ লগত ১৫,০০০ আমেৰিকান ডলাৰ প্ৰদান কৰা হয় ২০১৭ চনৰ পৰা এই ধনৰাশি ১০,০০০ৰ পৰা ১৫,০০০ লৈ বৃদ্ধি কৰা হৈছে সাংবাদিকতাৰ সাৰ্বজনীক সেৱা শ্ৰেণীত শ্ৰেষ্ঠত্ব লাভ কৰা জনক সোণৰ পদকৰে সন্মানিত কৰা হয়  2013   .

তথ্য সংগ্ৰহ

শ্ৰেণী:আন্তঃৰাষ্ট্ৰীয় বঁটাসমূহ
১৪ ফেব্ৰুৱাৰী ২০১৯ত, জম্মু শ্ৰীনগৰ ৰাষ্ট্ৰীয় ঘাই পথত ভাৰতীয় সুৰক্ষা কৰ্মীক কঢ়িয়াই নিয়া বাহনৰ ওপৰত হোৱা এই সন্ত্ৰাসবাদী আক্ৰমণত ৪০ জন ভাৰতীয় কেন্দ্ৰীয় সংৰক্ষিত আৰক্ষী বাহিনীৰ কৰ্মী নিহত হয় জম্মু কাশ্মীৰৰ পুলৱামা জিলাৰ অৱন্তিপুৰৰ লেথপুৰ অঞ্চলত এই আক্ৰমণ সংঘটিত হয়, এই আত্মঘাটী আক্ৰমণত কেন্দ্ৰীয় ৰিজাৰ্ভ পুলিচ বলৰ কৰ্মী নিহত হয় পাকিস্তানৰ ইছলামী সন্ত্ৰাসবাদী সংগঠন জেশ-এ-মোহম্মদে আক্ৰমণ কৰাৰ কথা স্বীকাৰ কৰিছে

তথ্য সংগ্ৰহ

শ্ৰেণী:সন্ত্ৰাসবাদী আক্ৰমণ
শ্ৰেণী:স্বাধীনোত্তৰ ভাৰত
পুষনা হৈছে অবিভক্ত গোৱালপাৰা জিলাৰ উপৰিও মেঘালয়ৰ গাৰোপাহাৰৰ সমতল ভূমিত বসবাস কৰা দেশী মুছলমানসকলে পুহ মাহৰ সংক্ৰান্তিৰ দিনা পালন কৰা এক পৰ্ব ইয়াক পুষনে বুলিও কোৱা হয় এই পৰ্ব মাঘ বিহুৰ সমপৰ্যায়ৰ যদিও এই পৰ্ব পালনৰ সুকীয়া ৰীতি নীতি আছে পুষনাৰ আগদিনা গাঁৱৰ বিলত সমূহীয়াকৈ গঞা ৰাইজে মাছ মাৰে ইয়াক "বোয়াইত" নামা বুলি কয় পুষনাৰ দিনা ৰাতিপুৱাই গৰুক গা ধুৱাই দিয়া হয় আৰু দুষ্ট গৰুক গৰম লোৰে "চেংটা" দিয়া হয় ইয়াক দাগি দিয়া বুলি কোৱা হয় সৰু ল'ৰা ছোৱালীৰো মূৰত কচুপাত দি গৰম লোৰ মৃদু সেক দিয়া হয় এনে কৰিলে সন্তান চোকা হয় বুলি বিশ্বাস আছে গোটেই পুহ মাহত সৰু ল'ৰাবোৰে ঘৰে ঘৰে গৈ "হাছাই গীত" গায় আৰু চাউল, টকা পইচা গৃহস্থৰ পৰা মাগি লয় সংক্ৰান্তিৰ দিনাখন ৰাতিত সকলোৱে পথাৰত ভোজ ভাত খায় ইয়াক পুষনা খোৱা বুলিও কয় এই সময়তে ঘৰে ঘৰে পিঠা পনাৰ উপৰিও আটকৰাই (আঠবিধ শষ্য একেলগে চাপৰিত ভাজি প্ৰস্তুত কৰা) খায় 

তথ্যসূত্ৰ

শ্ৰেণী:উৎসৱ
শ্ৰেণী:ইছলাম ধৰ্ম
পুষ্পলতা দাস (১৯১৫২০০৩) এগৰাকী ভাৰতীয় স্বাধীনতা সংগ্ৰামী, গান্ধীবাদী, সমাজ সংস্কাৰক আৰু ৰাজনৈতিক নেত্ৰী তেওঁ ১৯৫১ চনৰ পৰা ১৯৬১ চনলৈ ৰাজ্য সভাৰ সাংসদ আছিল তেওঁ অসম বিধানসভাৰ প্ৰাক্তন বিধায়িকা আৰু ভাৰতীয় জাতীয় কংগ্ৰেছৰ কাৰ্যকৰী সমিতিৰ সদস্যা আছিল তেওঁ অসমৰ শাখাৰ কৌস্তুৰবা গান্ধী ৰাষ্ট্ৰীয় স্মৃতি ন্যাস আৰু খাদী আৰু গ্ৰামীণ উদ্যোগ পৰিষদৰ অধ্যক্ষা আছিল তেওঁ আগবঢ়োৱা অৱদানৰ স্বীকৃতি স্বৰূপে ১৯৯৯ চনত ভাৰত চৰকাৰে তেওঁক ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে

প্ৰাৰম্ভিক জীৱন
১৯১৫ চনৰ ২৭ মাৰ্চ তাৰিখে উত্তৰ লখিমপুৰ (বৰ্তমান লখিমপুৰ) জিলাত পুষ্পলতা দাসৰ জন্ম হৈছিল তেওঁৰ পিতৃ ৰামেশ্বৰ শইকীয়া আৰু মাতৃ স্বৰ্ণলতা গুৱাহাটীৰ পানবজাৰ বালিকা হাইস্কুলত তেওঁ শিক্ষা আৰম্ভ কৰে ছাত্ৰ অৱস্থাৰ পৰায়ে তেওঁ ছাত্ৰ ৰাজনীতিৰ লগত জড়িত হৈ পৰিছিল সেই সময়ত তেওঁ মুক্তি সংঘ নামৰ অনুষ্ঠান এটাৰ সম্পাদিকা আছিল ১৯৩১ চনত ব্ৰিটিছ চৰকাৰে ছহিদ ভগৎ সিঙক ফাঁচী দিয়াৰ বাবে প্ৰতিবাদ কৰাৰ দোষত তেওঁক বিদ্যালয়ৰ পৰা অব্যাহতি দিয়া হয় কিন্তু তেওঁ পঢ়া-শুনা তাতেই সমাপ্ত নকৰি ঘৰুৱাভাৱে মেট্ৰিক পৰীক্ষা দি ১৯৩৪ চনত উত্তীৰ্ণ হয় তাৰ পাছত তেওঁ বেনাৰছ হিন্দু বিশ্ববিদ্যালয়ত ইণ্টাৰমিডিয়েট পঢ়িবলৈ যায় পৰৱৰ্তী সময়ত তেওঁ অন্ধ্ৰ বিশ্ববিদ্যালয়ৰ পৰা স্নাতক আৰু পিছলৈ ১৯৩৮ চনত স্নাতকোত্তৰ ডিগ্ৰী লাভ কৰে স্নাতকোত্তৰ ডিগ্ৰী লাভৰ পাছত গুৱাহাটীৰ আৰ্ল ল' কলেজত তেওঁ আইনৰ শিক্ষা গ্ৰহণ কৰে সেই সময়ত তেওঁ কলেজৰ ছাত্ৰ একতা সভাৰ সাধাৰণ সম্পাদিকা আছিল সেই সময়তে গান্ধীজীয়ে ব্যক্তিগত সত্যাগ্ৰহ প্ৰৱৰ্তন কৰে আৰু তাৰ পিছতে ভাৰত ত্যাগ আন্দোলন আৰম্ভ হয় তেওঁ এই আন্দোলনত সক্ৰিয় ভাবে অংশ গ্ৰহণ কৰে 

তথ্য উৎস

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ সমাজকৰ্মী
শ্ৰেণী:অসমৰ স্বাধীনতা সংগ্ৰামী
শ্ৰেণী:অসমৰ ৰাজনীতিক
শ্ৰেণী:পদ্মভূষণ বঁটা বিজয়ী
জন্ম
পুষ্পলাল উপাধ্যায়ৰ জন্ম ইৰাজী ১৯০৬ চনত বৰ্তমান অসমৰ ধেমাজি জিলাৰ লাইমেকুৰী নামে এখনি ঠাইত হৈছিল

সাহিত্যিক অৱদান
পুষ্পলাল উপাধ্যায়ে তেওঁৰ ১৯৮৭ চনত প্ৰকাশিত উষা মঞ্জৰী কাব্য গ্ৰন্থৰ বাবে ১৯৮৮ চনত দিল্লীৰ সাহিত্য অকাডেমিয়ে প্ৰদান কৰা  সাহিত্য অকাডেমি বঁটা লাভ কৰিছিল এই কাব্য গ্ৰন্থ নেপালী ভাষাত ৰচিত অসমৰ পৰা দ্বিতীয়বাৰৰ বাবে নেপালী ভাষাত স্বীকৃতি লাভ কৰা পুষ্পলাল উপাধ্যায় দ্বিতীয়গৰাকী নেপালী লিখক পুষ্পলাল উপাধ্যায়ৰ লেখনীয়ে সৰ্বভাৰতীয় পৰ্যায়ত সমাদৰ লাভ কৰিবলৈ সক্ষম হৈছে উষা মঞ্জৰী কবিতাৰ মাজেৰে দেশ মহিমাত ভাৰতৰ ঐক্য, উষা লহৰী আৰু হৃদয়কো হৰিয়ালীত  প্ৰাকৃতিক সৌন্দৰ্য্যৰ মাজত মানুহৰ আশাবাদী মনোভাৱ, কবিতা সিতত কবিৰ উচ্চ আভিলাষ, ৰাম ৰাজ্যকো সন্দেশত ৰাম ৰাজ্যৰ কল্পনা আৰু অসম কবিতাৰ মাজেৰে অসমৰ ঐতিহ্য আৰু ইয়াক মিলন ক্ষেত্ৰৰূপে বৰ্ণনা কৰা হৈছে  মিয়াপ য়ো সঙ্গম শান্তি একতা বনি ৰহোস ভাৰত ভিত্ৰ সভ্যতা কবিতাবিলাকৰ মাজত কবিৰ এক সৌন্দৰ্য পিপাসু মন আৰু স্বদেশ প্ৰেমৰ সুৰ শুনিবলৈ পোৱা যায় ১৯৬৮ চনত প্ৰকাশ পোৱা পুষ্পাঞ্জলি কবিতা পুথিখন তেখেতৰ সাহিত্য জগতত অন্য এক অৱদান 
পুষ্পলাল উপাধ্যায় তেজপুৰ চহৰৰ ১৩ নং পৌৰ ৱাৰ্ডৰ স্থায়ী বাসিন্দাগ্ৰন্থ : সাহিত্য অকাডেমি বঁটা বিজয়ী অসমীয়া, লিখক সমীন কলিতা

তথ্য সংগ্ৰহ

বাহ্যিক সংযোগ
 .

শ্ৰেণী:নেপালী ভাষাৰ সাহিত্য অকাডেমি বঁটা বিজয়ী
শ্ৰেণী:অসমীয়া কবি
শ্ৰেণী:নেপালী ভাষাৰ কবি
পুষ্প গিৰিমাজী, ৰাষ্ট্ৰপতি ৰামনাথ কোবিন্দৰ পৰা নাৰী শক্তিপুৰস্কাৰ গ্ৰহণ কৰি (২০১৭)
পুষ্পা গিৰিমাজী  ; এগৰাকী লেখিকা, সাংবাদিক, গ্ৰাহক অধিকাৰৰ স্তম্ভলেখক আৰু গ্ৰাহক সুৰক্ষাৰ অধিবক্তা তিনি দশকৰো অধিক সময় ধৰি অবিৰতভাৱে সাপ্তাহিক গ্ৰাহকৰ স্তম্ভ লিখি থকা একমাত্ৰ ভাৰতীয় সাংবাদিক

কৰ্ম জীৱন
গিৰিমাজীয়ে ১৯৭৬ চনত বাংগালুৰুৰ পৰা প্ৰকাশিত কমিউনিটি পেপাৰ চিটি টেবৰ জৰিয়তে সাংবাদিকতাত নিজৰ কৰ্ম জীৱন আৰম্ভ কৰে চিটি টেবৰ পিছত বাংগালুৰুত ডেকান হেৰাল্ডত কাম কৰাৰ পিছত ১৯৮২ চনত দিল্লীৰ বাহিৰত দ্য ইণ্ডিয়ান এক্সপ্ৰেছলৈ যায় ১৯৮৩ চনত তেওঁ নিজৰ কনজিউমাৰ স্তম্ভ আৰু ইয়াৰ ছিণ্ডিকেচন আৰম্ভ কৰে যিটো বিভিন্ন কাকতত প্ৰকাশ পায়: দ্য টাইমছ অৱ ইণ্ডিয়া, গুজৰাটৰ বাহিৰৰ দিব্য ভাস্কাৰ, অমৰ উজালা, দৈনিক ভাস্কৰ, দৈনিক জাগ্ৰন, আৰু সম্যুক্ত কৰ্ণাটক আৰু বিজয়া কৰ্ণাটক, দুয়োখনেই কানাড়াৰ

২০০০ চনৰ পৰা ২০০৩ চনলৈকে বীমা নিয়ন্ত্ৰণ আৰু উন্নয়ন কৰ্তৃপক্ষৰ (আই আৰ ডি এ) প্ৰথম পৰামৰ্শদাতা সমিতিৰ সদস্য আছিল আৰু কেইবাটাও নিয়মৰ খচৰা প্ৰস্তুত কৰাত সম্পূৰ্ণৰূপে জড়িত আছিল, বিশেষকৈ পলিচিধাৰীৰ স্বাৰ্থ সুৰক্ষাৰ নিয়মৰ সৈতে ১৯৮৬ চনৰ গ্ৰাহক সুৰক্ষা আইন আৰু আইনখনৰ অসংখ্য সংশোধনীত তেওঁ গুৰুত্বপূৰ্ণ ভূমিকা পালন কৰিছিল

গ্ৰাহক সুৰক্ষাৰ ক্ষেত্ৰত তেওঁৰ কামৰ স্বীকৃতি স্বৰূপে আমেৰিকাৰ আণ্ডাৰৰাইটাৰ্ছ লেবৰেটৰীয়ে তেওঁক ইয়াৰ গ্ৰাহক পৰামৰ্শদাতা পৰিষদৰ সদস্য হিচাপে গঢ়ি তুলিছে

তেওঁৰ পেছাদাৰী কামৰ বাবে কৰ্ণাটক ৰাজ্যোৎসৱ বঁটা, দ্য সাংস্কৃতিক বঁটা, এম.আৰ, পাই বঁটা আৰু চামেলিদেৱী জৈন বঁটা আদি বহুতো বঁটাও লাভ কৰিছে

বৰ্তমান তেওঁ প্ৰতি সপ্তাহত দুটাকৈ একচেটিয়া স্তম্ভ লিখে - এটা হিন্দুস্তান টাইমছৰ বাবে আৰু আনটো দ্য ট্ৰিবিউনৰ বাবে 

সমিতিৰ জড়িততা
গ্ৰাহক সুৰক্ষা আইন পুনৰীক্ষণসংশোধন কৰিবলৈ কেন্দ্ৰীয় গ্ৰাহক পৰিক্ৰমা মন্ত্ৰালয়ে গঠন কৰা সমিতি 

কেন্দ্ৰীয় গ্ৰাহক পৰিক্ৰমা মন্ত্ৰালয়ে বিভ্ৰান্তিকৰ বিজ্ঞাপনৰ ওপৰত গঠন কৰা আন্তঃমন্ত্ৰালয় সমিতি
ক্ষমতাপ্ৰাপ্ত সমিতি, কেন্দ্ৰীয় গ্ৰাহক পৰিক্ৰমা মন্ত্ৰালয়
কনজিউমাৰ এডভাইজাৰী কাউন্সিল, আণ্ডাৰৰাইটাৰ্ছ লেবৰেটৰীজ, আমেৰিকা যুক্তৰাষ্ট্ৰ
গ্ৰাহক সুৰক্ষা নীতিৰ খচৰা প্ৰস্তুত কৰিবলৈ কেন্দ্ৰীয় গ্ৰাহক পৰিক্ৰমা মন্ত্ৰালয়ে গঠন কৰা সমিতি
প্ৰাক্তন সদস্য: প্ৰথম পৰামৰ্শদাতা সমিতি, ভাৰতীয় বীমা নিয়ন্ত্ৰণ আৰু উন্নয়ন কৰ্তৃপক্ষ (আই আৰ ডি এ) ২০০০২০০৩1
প্ৰাক্তন সদস্য: ব্যুৰো অৱ ইণ্ডিয়ান ষ্টেণ্ডাৰ্ডছ (বিআইএছ)ৰ কাৰ্যবাহী সমিতি ১৯৯৮২০০৩ 

বঁটা
গ্ৰাহক সুৰক্ষাৰ ক্ষেত্ৰত অগ্ৰণী সাংবাদিকতাৰ কামৰ বাবে এম.আৰ.পাই স্মাৰক বঁটা, জুলাই ২০০৫
সাংবাদিকতাৰ জৰিয়তে জনসেৱাৰ বাবে ২০০১ চনত কৰ্ণাটক ৰাজ্য চৰকাৰৰ বঁটা (কৰ্ণাটক ৰাজ্যোৎসৱ বঁটা)
১৯৯১ চনত "গ্ৰাহক সজাগতা আৰু সুৰক্ষাৰ কাৰণে উৎসৰ্গিত সাংবাদিকতামূলক কাম"ৰ বাবে অসাধাৰণ মহিলা সংবাদ মাধ্যমৰ বাবে চামেলী দেৱী জৈন বঁটা

"গ্ৰাহকৰ বিষয়ত সামঞ্জস্যপূৰ্ণ লেখা"ৰ বাবে ১৯৯১ চনত মিডিয়া ইণ্ডিয়া বঁটা
১৯৮৮ চনত আমেৰিকান ছচাইটি অৱ নিউজপেপাৰ এডিটৰছ ফেলশ্বিপ, গ্ৰাহকৰ অধিকাৰৰ ক্ষেত্ৰত কৰা কামৰ বাবে
"সাংবাদিকতাৰ ক্ষেত্ৰত উল্লেখযোগ্য অৱদান"ৰ বাবে ১৯৮৫ চনত সাংস্কৃতিক বঁটা

গ্ৰন্থতালিকা
সকলোৰে বাবে গ্ৰাহকৰ অধিকাৰ, ভলিউম ১ (১৯৯৯), আই এছ বি এন ৯৭৮০১৪০২৬৫৩২৩
বিভ্ৰান্তিকৰ বিজ্ঞাপন আৰু গ্ৰাহক, ভুৱা আৰু বিভ্ৰান্তিকৰ বিজ্ঞাপন ৰোধ কৰাৰ উদ্দেশ্যেৰে বিভিন্ন আইনৰ অকাৰ্যকৰীতাৰ ওপৰত এখন মনোগ্ৰাফ

সাহিত্যিক অৱদান
"ৱাট আইলছ কনজিউমাৰ ৰিড্ৰেছল মেকানিজম?" গ্ৰাহক কল্যাণৰ ক্ষেত্ৰত উদীয়মান দৃষ্টিভংগীত
দ্য চামেলি দেৱী জৈন বঁটা বিজয়ীসকলৰ প্ৰবন্ধৰ সংকলন মেকিং নিউজ, ব্ৰেকিং নিউজ, হাৰ অন ৱেত "এ কনজমিং কাৰণ"

তথ্যসূত্ৰ
পুষ্পা দেৱী সিং (; জন্ম: ১৮ মে' ১৯৪৮) ভাৰতীয় জাতীয় কংগ্ৰেছ দলৰ হৈ সপ্তম লোকসভাত কাৰ্যনিৰ্বাহ কৰা এগৰাকী ভাৰতীয় ৰাজনীতিবিদ

পুষ্পা দেৱী সিংহৰ জন্ম হৈছিল ছত্তীসগঢ়ৰ সৰনগড় ৰায়পুৰৰ গণ্ড আদিবাসী ৰজাঘৰীয়া পৰিয়ালত তেওঁ মধ্যপ্ৰদেশৰ মুখ্যমন্ত্ৰী হৈ থকা সাৰনগৰৰ ৰাজা নৰেশ চন্দ্ৰ সিঙৰ কন্যা সাগৰৰ ছেইণ্ট জোচেফ কনভেণ্ট আৰু ভোপালৰ মহাৰাণী লক্ষ্মীবাই কলেজ আৰু উজ্জয়িনৰ বিক্ৰম বিশ্ববিদ্যালয়ত তেওঁ শিক্ষা গ্ৰহণ কৰে

১৯৮০ চনত পুষ্পা সিঙে ৩১ বছৰ বয়সত লোকসভালৈ নিৰ্বাচনত জয়ী হবলৈ বৈধ ভোটৰ ৫৩.৭৬ শতাংশ ভোট লাভ কৰি সেই সংসদৰ অন্যতম কনিষ্ঠ সদস্য হিচাপে পৰিগণিত হয় তেওঁৰ নিকটতম প্ৰতিদ্বন্দ্বী মোৰাৰজী মন্ত্ৰীসভাৰ মন্ত্ৰী জনতা পাৰ্টিৰ নৰহৰি প্ৰসাদ ছাইয়ে ২১.৯৭ শতাংশ ভোট লাভ কৰে

১৯৮৪ চনত পুনৰ ভাৰতীয় জাতীয় কংগ্ৰেছ দলৰ বাবে, তেওঁ অষ্টম লোকসভালৈ নিৰ্বাচিত হয় এই নিৰ্বাচনত ভাৰতীয় জনতা পাৰ্টিৰ প্ৰাৰ্থী নন্দ কুমাৰ ছাইক ২৯.৯৮ শতাংশ ভোটেৰে পৰাস্ত কৰি তেওঁ মুঠ ভোটৰ ৬২.৫১ শতাংশ লাভ কৰে, যি ২০০৪ চনলৈকে তেওঁৰ সমষ্টিত এক অখণ্ড অভিলেখ আছিল

১৯৮৯ চনত সাধাৰণ নিৰ্বাচনত পুষ্পা সিং নন্দ কুমাৰ ছাইৰ হাতত পৰাস্ত হয়৷ সেইমুহূৰ্তত ৰাজীৱ গান্ধীৰ কংগ্ৰেছৰ বিৰুদ্ধে ঢৌ উঠিছিল
১৯৯১ চনত দশম লোকসভাৰ নিৰ্বাচনত সিঙে পুনৰ ৫৩.১৩ শতাংশ ভোট লাভ কৰি জয়লাভ কৰি তেতিয়াৰ ৰাজ্যিক বিজেপিৰ সভাপতি নন্দ কুমাৰ ছাইক পুনৰ পৰাস্ত কৰেএই তিনিটা নিৰ্বাচনত তেওঁৰ জয়লাভৰ জৰিয়তেই কংগ্ৰেছে কোনো এটা সমষ্টিত ৫০তকৈ অধিক ভোট লাভ কৰাৰ মৰ্যাদা পাইছিল

১৯৯৬ চনৰ লোকসভা নিৰ্বাচনত নন্দ কুমাৰ ছাইয়ে পুষ্পা সিঙক পৰাস্ত কৰিছিল দুয়োৰে মাজত হোৱা ৪ খন প্ৰতিযোগিতাৰ ভিতৰত পুষ্পা সিঙে ২ খন (১৯৮৪, ১৯৯১) আৰু নন্দ কুমাৰ ছাই (১৯৮৯, ১৯৯৬) দুবাৰকৈ জয়লাভ কৰে

তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
পুষ্পা প্ৰেয়া উৰফে পুষ্পা এন এম  এগৰাকী ভাৰতীয় লিখক, আই টি (পেছাদাৰী) আৰু স্বেচ্ছাসেৱক তেওঁ দৃষ্টিহীন লোকৰ পৰীক্ষা লিখাৰ স্বেচ্ছামূলক সেৱাৰ বাবে সুপৰিচিত
 জীৱনী 
তেওঁ কৰ্ণাটকৰ বাংগালুৰুত জন্মগ্ৰহণ কৰি ডাঙৰ-দীঘল হৈছিল সৰু বয়সতে আৰ্থিক অসুবিধাৰ সন্মুখীন হৈ অতি নম্ৰ পটভূমিৰ পৰা আহিছেতেওঁ এটা ফেচবুক ব্লগ পেজত ৰক্তদান কৰাৰ কথা সদৰি কৰিছে
কেৰিয়াৰ

২০০৭ চনত পূষ্পাই পৰীক্ষা লিখক হিচাপে কেৰিয়াৰ আৰম্ভ কৰিছিল তেওঁক অন্যান্য বন্ধুসকলে বিভিন্ন সক্ষম লোকৰ পৰীক্ষা লিখিবলৈ প্ৰেৰণা দিছিল 
২০০৭ চনত অন্ধ লোকৰ পৰীক্ষা লিখিবলৈ কিছু সংখ্যক এন জি অৰ অনুৰোধৰ প্ৰতি সঁহাৰি জনাইছিল তেওঁ কম্পিউটাৰ বিজ্ঞানত ডিপ্লমা সম্পূৰ্ণ কৰিছিল বৰ্তমান ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ৰ পৰা শিক্ষা গ্ৰহণ কৰি আছে ২০০৭ চনৰ পৰা ২০১৯ চনলৈকে ১০০০ৰো অধিক দৃষ্টিহীন লোকৰ বাবে পৰীক্ষা লিখা সম্পূৰ্ণ কৰা বুলি জানিব পৰা গৈছে২০১৯ চনৰ ৮ মাৰ্চত আন্তঃৰাষ্ট্ৰীয় নাৰী দিৱসৰ লগত সংগতি ৰাখি ভাৰতৰ ৰাষ্ট্ৰপতি ৰামনাথ কোবিন্দৰ পৰা ২০১৮ চনৰ নাৰী শক্তি পুৰস্কাৰ লাভ কৰে

তথ্যসূত্ৰ

শ্ৰেণী:ভাৰতীয় নাৰী
পুষ্পা বীৰেন্দ্ৰ গণেদিৱালা (, জন্ম ১১ মাৰ্চ ১৯৬৯) এগৰাকী ভাৰতীয় অধিবক্তা তেওঁ পূৰ্বে বম্বে উচ্চ ন্যায়ালয়ৰ অতিৰিক্ত ন্যায়াধীশ আছিল যদিও মহিলা আৰু শিশুৰ বিৰুদ্ধে যৌন নিৰ্যাতনৰ গোচৰ সন্দৰ্ভত কেইবাটাও বিতৰ্কিত ৰায়দান কৰাৰ পিছত ভাৰতৰ উচ্চতম ন্যায়ালয়ে তেওঁক স্থায়ী হিচাপে নিযুক্তি দিবলৈ অস্বীকাৰ কৰে৷ উচ্চতম ন্যায়ালয়ে এই অস্বাভাৱিক পদক্ষেপ গ্ৰহণ কৰাৰ পিছত তেওঁ ২০২২ চনত পদত্যাগ কৰে
প্ৰাথমিক জীৱন আৰু শিক্ষা
গণেদিৱালাৰ ১৯৬৯ চনত মহাৰাষ্ট্ৰৰ আমৰাৱতী জিলাৰ পৰতৱাড়াত জন্ম হৈছিল  তেওঁৰ বি.কম, এল.এল.বি, আৰু এল.এল.এম ডিগ্ৰী অৰ্জন কৰিছে

কৰ্মজীৱন
গোচৰ
গণেদিৱালাই প্ৰথমে অমৰাৱতী জিলা আদালতত আইন চৰ্চা কৰিছিল, আৰু অমৰাৱতী বিশ্ববিদ্যালয়ত আইন বিষয়ত বক্তৃতাও দিছিল ২০২২ চনত বম্বে উচ্চ ন্যায়ালয়ৰ অতিৰিক্ত ন্যায়াধীশ হিচাপে পদত্যাগ কৰাৰ পিছত তেওঁ ব্যক্তিগত চিকিৎসালয়লৈ ঘূৰি আহে

 ন্যায়িক 
২০০৭ চনত গণেদিৱালাই জিলা ন্যায়াধীশ হিচাপে নিযুক্তি লাভ কৰে, আৰু মুম্বাইৰ চহৰ দেৱানী আদালত আৰু নগপুৰৰ জিলা আৰু পৰিয়াল আদালতত কাৰ্যনিৰ্বাহ কৰে পিছলৈ তেওঁ নগপুৰ ৰ প্ৰধান জিলা আৰু অধিবেশন ন্যায়াধীশ হয়, আৰু পৰৱৰ্তী সময়ত বম্বে উচ্চ ন্যায়ালয়ৰ পঞ্জীয়ক প্ৰধান হিচাপে নিযুক্তি লাভ কৰে

২০১৮ চনত বম্বে উচ্চ ন্যায়ালয়ত নিযুক্তিৰ বাবে বিবেচনা কৰা কেইবাজনো ন্যায়াধীশৰ ভিতৰত গণেদিৱালা অন্যতম আছিল যদিও বম্বে উচ্চ ন্যায়ালয়ে ইয়াৰ বিৰুদ্ধে পৰামৰ্শ দিয়াৰ পিছত তেওঁক নিযুক্তি দিয়া হোৱা নাছিল ভাৰতৰ উচ্চতম ন্যায়ালয়ে বম্বে উচ্চ ন্যায়ালয়ৰ বিৰূপ পৰামৰ্শ গ্ৰহণ কৰি তেওঁৰ নিযুক্তিৰ বিবেচনা স্থগিত ৰখাৰ সিদ্ধান্ত লয় ২০১৯ চনত গণেদিৱালাৰ নিযুক্তিৰ ওপৰত পুনৰ বিবেচনা কৰা হয়, আৰু বম্বে উচ্চ ন্যায়ালয়ত অতিৰিক্ত ন্যায়াধীশ হিচাপে নিযুক্তি দিয়া হয়

গণেদিৱালাই আন দুজন ন্যায়াধীশৰ সৈতে ২০১৯ চনত দুটা গোচৰত মৃত্যুদণ্ডৰ শাস্তি যাৱজ্জীৱন কাৰাদণ্ডলৈ হ্ৰাস কৰিছে দুয়োটা গোচৰেই হত্যাৰ অপৰাধৰ সৈতে জড়িত
তথ্যসূত্ৰ
শ্ৰেণী:ন্যায়াধীশ
শ্ৰেণী:জীৱিত ব্যক্তি
শ্ৰেণী:মহাৰাষ্ট্ৰৰ ব্যক্তি
শ্ৰেণী:ভাৰতৰ মহিলা ন্যায়াধীশ
পুষ্পা ভূঞা (১৯৪৬২০১৫) এগৰাকী ভাৰতীয় নৃত্যশিল্পী তেওঁ মূলতঃ ভাৰতনাট্যম আৰু সত্ৰীয়া নৃত্য চৰ্চা কৰিছিল তেওঁৰ অনবদ্য অৱদানৰ বাবে ভাৰত চৰকাৰে ২০০২ চনত তেওঁক পদ্মশ্ৰী বঁটাৰে সন্মানিত কৰে

 শৈশৱ 
পুষ্পা ভুঞাৰ জন্ম হৈছিল অসমৰ যোৰহাট জিলাত প্ৰায় ১৯৪৬ চনত তেওঁৰ পিতৃ থানুৰাম নিয়মকৰা বৰা এগৰাকী প্ৰসিদ্ধ নৃত্যশিল্পী আছিল পুষ্পা ভুঞাই শৈশৱত নিজৰ পিতৃৰ পৰাই নৃত্য শিক্ষা লাভ কৰে

 কেৰিয়াৰ 
১৯৫৬ চনত পুষ্পা ভুঞাই প্ৰসিদ্ধ গুৰু ৰুক্মিণী দেৱীৰ পৰা নৃত্য শিক্ষা লাভৰ অৰ্থে যোৰহাটৰ পৰা মাদ্ৰাজ (বৰ্তমানৰ চেন্নাই)লৈ যাত্ৰা কৰে তেওঁ পৰৱৰ্ত্তী কালত গুৰু মানগুডি দৰাইৰজা (  ) ৰ তত্ত্বাবধানত ভাৰতনাট্যমৰ আৰু গুৰু বিষ্ণু ভৈছালকাৰৰ পৰা কথক নৃত্যৰ প্ৰশিক্ষণ লয় পুষ্পা ভুঞাই নিজেও ভালেসংখ্যক শিষ্যক নৃত্য শিক্ষা দিছিল

পুষ্পা ভুঞাই ভাৰত আৰু বিদেশৰ বিভিন্ন ঠাইত নৃত্য প্ৰদৰ্শন কৰিছিল তেওঁ অষ্ট্ৰেলিয়া আৰু ফ্ৰান্সত নৃত্যৰ শিক্ষানুষ্ঠান প্ৰতিষ্ঠা কৰিছিল তেওঁ দুৰদৰ্শনৰ কেন্দ্ৰীয় অডিশ্যন সমিতিৰ সদস্যা আছিল তেওঁৰ উদ্যোগতে গুৱাহাটীত পুষ্পাঞ্জলি সাংস্কৃতিক একাডেমী প্ৰতিষ্ঠা হয়

 বঁটা আৰু সন্মান 
 জীৱনজোৰা অৱদান বঁটা - নৰ্থ ইষ্ট টেলিভিছন
 পদ্মশ্ৰী (২০০২)- ভাৰত চৰকাৰ
 কমল কুমাৰী ৰাষ্ট্ৰীয় বঁটা, ২০১২

 তথ্য উৎস 

 বাহ্যিক সংযোগ 
 

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া নৃত্যশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:কমল কুমাৰী ৰাষ্ট্ৰীয় বঁটা বিজয়ী
এগ্গনি পুষ্পা ললিতা () জন্ম হৈছিল, ১৯৫৬ চনত  , '     :      ,   , , 2019, .355. দক্ষিণ ভাৰতৰ নন্দিয়াল ডাইচ চাৰ্চৰ বিচপ তেওঁ দক্ষিণ ভাৰতৰ চাৰ্চত বিচপ হোৱা তেওঁ প্ৰথম মহিলা

এংলিকান কমিউনিয়নৰ অংশ হিচাপে থকা দক্ষিণ ভাৰতৰ চাৰ্চে ,    ,   , , 2015, .548. ইতিহাসৰ সৃষ্টি কৰিছিল যেতিয়া তেতিয়াৰ মডাৰেটৰ জি দেৱকাদশম আৰু উপ-মডাৰেটৰ জি ডিৱাচিৰ্বদামে ২০১৩ চনত পুষ্প ললিতাক পবিত্ৰ কৰি এগৰাকী মহিলা ৰেভাৰেণ্ডক বিচপ কৰি তুলিছিল ,   :   ,  , , 2015, .127. পুষ্পা ললিতা বাংগালুৰুত মুখ্য কাৰ্যালয় থকা চি এছ আই অৰ্ডাৰ অৱ চিষ্টাৰছৰ সদস্য আৰু যদিও তেওঁ দক্ষিণ ভাৰতৰ চাৰ্চৰ বিচপ হিচাপে পবিত্ৰ হোৱা প্ৰথম মহিলা, এছিয়াৰ যিকোনো গীৰ্জাত বিচপ হিচাপে পৱিত্ৰ হোৱা প্ৰথম মহিলাগৰাকী আছিল ভদ্ৰাচলমৰ গুড চেমাৰিটান ইভানজেলিকেল লুথাৰিয়ান চাৰ্চৰ এ কাটাক্ষম্মা ,        .  ভাৰতৰ প্ৰথমগৰাকী মহিলা পুৰোহিত বুলি কোৱা হয় ছিনিয়ৰ এলিজাবেথ পলক, যিগৰাকীও চি এছ আই অৰ্ডাৰ অৱ চিষ্টাৰছৰ সদস্য 
প্ৰাৰম্ভিক জীৱন
অন্ধ্ৰপ্ৰদেশৰ কুৰ্ণুল জিলাৰ ডিগুৱপাডু গাঁৱৰ.  ,           ,  26(1), 2017, .8089. কৃষক পৰিয়ালত এগ্গনি পুষ্পা ললিতাৰ জন্ম হৈছিল তেওঁ নিস্বাৰ্থ জীৱন যাপন কৰা প্ৰটেষ্টেণ্ট আৰু কেথলিক মিছনেৰী সকলৰ প্ৰভাৱ স্বীকাৰ কৰে আৰু তেওঁ নিজেও এনে জীৱন যাপন কৰিবলৈ অতিশয় ইচ্ছা কৰিছিল আৰু পিছত চি এছ আই অৰ্ডাৰ অৱ চিষ্টাৰছৰ সদস্য হৈছিল  ,        
মন্ত্ৰী গঠন
পুষ্পা ললিতাই জাতিৰ প্ৰথম বিশ্ববিদ্যালয়      , 1952 হিচাপে স্বীকৃত অন্ধ্ৰ খৃষ্টীয়ান থিয়লজিকেল কলেজত মন্ত্ৰিত্ব গঠন হোৱাৰ পিছত, চিনেট অৱ চিৰামপুৰ কলেজ (ইউনিভাৰ্চিটি), যত তেওঁ ১৯৭৯ৰ পৰা ১৯৮২লৈ অধ্যয়ন কৰিছিল; ওল্ড টেষ্টামেণ্ট পণ্ডিত চি এছ আই () ভিক্টৰ প্ৰেমসাগৰ. .  (),     :      ,   , , 1988, ..  আৰু চি বি চি এন চি () বাবু ৰাওৰ সময়ত

পিছলৈ ১৯৮৪১৯৮৫ চনত বাৰ্মিংহামৰ চেলি অক কলেজ আৰু ইউনাইটেড চাৰ্চ অৱ জামাইকা এণ্ড কেমেন আইলেণ্ডছ, কিংষ্টন, জামাইকাত তেওঁ পৰিচত হৈ পৰে,       , 1984, .29. পুষ্পা ললিতাই ১৯৯৩১৯৯৫ সময়ছোৱাত কেলিফৰ্ণিয়াৰ বাৰ্কলেত পেচিফিক লুথাৰিয়ান থিয়লজিকেল চেমিনাৰীতো উন্নত পাঠ্যক্ৰম অধ্যয়ন কৰিছিল
অৰ্ডিনেচন আৰু পেষ্টৰশ্বিপ
এগ্গনি পুষ্পা ললিতাক ১৯৮৩ চনত    ,    .  ডিকনেছ হিচাপে আৰু ১৯৮৪ চনত পুৰোহিত হিচাপে নিযুক্তি দিয়া হয় বাংগালুৰুৰ ইনফেণ্ট্ৰি ৰোডৰ চি এছ আই অৰ্ডাৰ অৱ চিষ্টাৰছৰ মুখ্য কাৰ্যালয় বিশ্ৰান্তি নিলয়মৰ সঞ্চালক আৰু চাৰ্চ অৱ চাউথ ইণ্ডিয়া মহিলা ফেলশ্বিপৰ প্ৰশাসনিক মুৰব্বী পদত অধিষ্ঠিত আছিল ললিতাই ডিনেৰী কমিটীৰ অধ্যক্ষ হিচাপেও কাৰ্যনিৰ্বাহ কৰি আহিছে

বিচপৰ পদ
২০১৩ চনৰ ২৫ ছেপ্টেম্বৰত এগ্গনি পুষ্পা ললিতাক নন্দিয়াল ডাইচৰ বিচপ হিচাপে নিযুক্তি দিয়া হয় ২০১৩ চনৰ ২৯ ছেপ্টেম্বৰত নণ্ডিয়ালৰ চি এছ আই-হলি ক্ৰছ কেথেড্ৰেলত মডাৰেটৰ জি দেৱকাদাশম আৰু উপ-মডাৰেটৰ জি দ্যৱাচিৰৱাদমে তেওঁক বিচপ হিচাপে শুদ্ধিকৰণ কৰি অভিষিক্ত কৰে

তথ্য সূত্ৰ

শ্ৰেণী:ভাৰতীয় নাৰী
পুষ্পা হন্স কাপুৰ   (; ১৯১৭২০১১) ১৯৪০ আৰু ১৯৫০ দশকৰ হিন্দী আৰু পাঞ্জাবী চলচ্চিত্ৰ উদ্যোগৰ এগৰাকী ভাৰতীয় নেপথ্য কণ্ঠশিল্পী আৰু অভিনেত্ৰী আছিল ১৯৫০ চনৰ হিন্দী ছবি শীশ মহলৰ গীত আৰু ১৯৪৯ চনৰ অপনা দেশ ছবিত অভিনয়ৰ বাবে তেওঁ পৰিচিত আছিল তেওঁক চতুৰ্থ সৰ্বোচ্চ ভাৰতীয় অসামৰিক বঁটা পদ্মশ্ৰীৰে সন্মানিত কৰা হয়

জীৱনী
১৯১৭ চনৰ ৩০ নৱেম্বৰত ব্ৰিটিছ ভাৰতৰ পঞ্জাৱৰ ফাজিলকাত হান্সৰ জন্ম হয় তেওঁৰ দেউতাক ৰতনলাল কাপুৰ নামৰ এজন অধিবক্তা আছিল মাকৰ নাম আছিল জনক ৰাণী কাপুৰ তেওঁৰ স্কুলীয়া শিক্ষা ফাজিলকাৰ স্থানীয় স্কুলত হয়, তাৰ পিছত লাহোৰৰ পটৱৰ্ধন ঘৰানাত শাস্ত্ৰীয় সংগীতৰ শিক্ষা গ্ৰহণ কৰে আৰু তাৰ পৰাই সংগীতত স্নাতক ডিগ্ৰী লয় অল ইণ্ডিয়া ৰেডিঅৰ লাহোৰ ষ্টেচনত নিজৰ কেৰিয়াৰ আৰম্ভ কৰি পৰৱৰ্তী সময়ত নেপথ্য কণ্ঠশিল্পী হিচাপে চলচ্চিত্ৰ জগতত প্ৰৱেশ কৰে পিছলৈ তেওঁ বহু হিন্দী ছবিত, বিশেষকৈ ১৯৪৯ চনত প্ৰখ্যাত চলচ্চিত্ৰ নিৰ্মাতা ভি শান্তৰামৰ পৰিচালনাত নিৰ্মিত অপনা দেশ নামৰ হিন্দী ছবিখনত অভিনয় কৰে

ভাৰত চৰকাৰে তেওঁক চলচ্চিত্ৰলৈ আগবঢ়োৱা অৱদানৰ বাবে ২০০৭ চনত চতুৰ্থ সৰ্বোচ্চ অসামৰিক পদ্মশ্ৰীৰে সন্মান প্ৰদান কৰে সেই বছৰতে তেওঁ আৰু দুটা বঁটা লাভ কৰে, পাঞ্জাবী ভূষণ বঁটা আৰু কল্পনা চাওলা উৎকৃষ্টতা বঁটা

ভাৰতীয় সেনাৰ কৰ্ণেল হন্স ৰাজ চোপ্ৰাৰ সৈতে বিবাহপাশত আবদ্ধ হোৱা পুষ্পা হন্সৰ ২০১১ চনৰ ৯ ডিচেম্বৰত মৃত্যু হয়

তথ্য সংগ্ৰহ

বাহ্যিক সংযোগ
 
শ্ৰেণী:পদ্মশ্ৰী বঁটা বিজয়ী
শ্ৰেণী:ভাৰতীয় নেপথ্য কণ্ঠশিল্পী
শ্ৰেণী:অভিনয় শিল্পী
পুষ্পাশ্ৰী পট্টনায়ক  হৈছে এগৰাকী ভাৰতীয় শিক্ষাবিদ, জনপ্ৰিয় বিজ্ঞান লেখিকা, সক্ৰিয়কর্মী আৰু সংৰক্ষক বিজ্ঞান শিক্ষা, জনপ্ৰিয় বিজ্ঞান, পৰিবেশবাদ আৰু সংৰক্ষণৰ ক্ষেত্ৰত তেওঁৰ অৱদানৰ বাবে তেওঁ পৰিচিত এক্সপ্ল'ৰিং নেচাৰ হৈছে তেওঁৰ এখন কিতাপ তেওঁ স্বামী নিখিল মোহন পট্টনায়কৰ সৈতে একেলগে স্ৰুজনিকাৰ প্ৰতিষ্ঠা কৰিছিল, যি বিজ্ঞান, শিক্ষা, আৰু উন্নয়নৰ ক্ষেত্ৰত গৱেষণা আৰু উদ্ভাৱনৰ ওপৰত গুৰুত্ব দিয়ে, বিশেষকৈ ওিয়া ভাষাৰ প্ৰচাৰত

পট্টনায়কে স্ৰুজনিকাৰ অন্তৰ্গত শিশু শিক্ষা উদ্যোগ ইন্টিগ্ৰেল এডুকেচন চেণ্টাৰ সহ-প্ৰতিষ্ঠা কৰিছিল আৰু সংগঠনটোৰ আলোচনী বিজ্ঞান তৰংগৰ সহ-সম্পাদকও আছিল ওডিশা বিজ্ঞান একাডেমীয়ে তেওঁৰ কিতাপ কাহিঁকি ভাই কাহিঁকিৰ বাবে ১৯৯৭ চনত প্ৰাণকৃষ্ণ পৰিজা জনপ্ৰিয় বিজ্ঞান বঁটা প্ৰদান কৰিছিল

প্ৰাৰম্ভিক জীৱন আৰু শিক্ষা
পুষ্পাশ্ৰী পট্টনাইকৰ জন্ম হৈছিল ভাৰতৰ ওড়িশাৰ পুৰীত

পাট্টনায়কে উটকাল বিশ্ববিদ্যালয়ৰ পৰা প্ৰাণীবিজ্ঞানত স্নাতকোত্তৰ আৰু শিক্ষাত স্নাতক ডিগ্ৰী লাভ কৰে

কৰ্মজীৱন
১৯৮৩ চনত তেওঁ স্বামীৰ সৈতে বিজ্ঞান, শিক্ষা আৰু উন্নয়নৰ গৱেষণা আৰু উদ্ভাৱনৰ ওপৰত গুৰুত্ব আৰোপ কৰি  বিশেষকৈ ওড়িয়া ভাষাৰ ওপৰত গুৰুত্ব আৰোপ কৰি শ্ৰুজানিকাক সহ-প্ৰতিষ্ঠা কৰে শিশুৰ বাবে অখণ্ড শিশু শিক্ষা কেন্দ্ৰৰ নেতৃত্ব দিছিল, জনপ্ৰিয় বিজ্ঞান আলোচনী বিজ্ঞান তৰংগৰ  সহ-সম্পাদনা কৰিছিল আৰু স্ৰুজনিকাৰ শিক্ষক আৰু ছাত্ৰ সম্পৃক্তকৰণ উদ্যোগসমূহত তেওঁ মুখ্য ভূমিকা পালন কৰিছিল

স্ৰুজনিকাৰ সংৰক্ষণ উদ্যোগসমূহৰ অধীনত, তেওঁ বৃহৎ পৰিমাণৰ পাব্লিক ডমেইন আৰু অন্যান্য কিতাপ সংৰক্ষণ আৰু ডিজিটাইজ কৰাৰ কামত নেতৃত্ব দিছিল তেওঁ পূৰ্ণচন্দ্র ওড়িয়া ভাষাকোষৰ ডিজিটাইজড সংস্কৰণ পৰ্যালোচনা কৰিছিল আৰু সেইবোৰ ওড়িয়া বিভাৱা অনলাইন পোর্টেলত উপলব্ধ কৰাত সহায় কৰিছিল

পিতৃ-মাতৃৰ আগ্ৰহৰ অভাৱ, আৰ্থিক সমস্যা, বা দলিত সম্প্ৰদায়ৰ অন্তৰ্গত হোৱা আদি বিভিন্ন কাৰণত শিক্ষা লাভৰ ক্ষেত্ৰত অসুবিধাৰ সন্মুখীন হোৱা শিশুসকলক সহায় কৰিবলৈ পাটনাইকে তেওঁলোকৰ ব্যক্তিগত ঘৰ আৰু বাৰীত দেওবাৰৰ বিদ্যালয় বুলিও জনাজাত অখণ্ড শিশু শিক্ষা কেন্দ্ৰটোও সহযোগীভাৱে আৰম্ভ কৰিছিল স্কুলখন সম্পূৰ্ণ স্বেচ্ছামূলক আছিল, দেওবাৰে দুপৰীয়া লৰা-ছোৱালীবোৰ আহিছিল নিৰ্দিষ্ট পৰিকল্পনা বা পাঠ্যক্ৰমৰ পৰিৱৰ্তে তেওঁ আৰু অন্যান্য শ্ৰুজনী স্বেচ্ছাসেৱকসকলে জ্যামিতি আৰু বিজ্ঞান বিষয় শিকোৱাৰ বাবে শিক্ষণ সামগ্ৰী ব্যৱহাৰ কৰিছিল

ব্যক্তিগত জীৱন
পট্টনাইকৰ বিবাহ নিখিল মোহন পট্টনয়কৰ সৈতে হয়  

বঁটা আৰু সন্মান
১৯৯৭ চনত কাহিংকি ভাই কাহিংকি ৰ বাবে ওড়িশা বিগ্যান একাডেমীৰ দ্বাৰা প্ৰদান কৰা প্ৰাণক্ৰুষ্ণ পাৰিজা জনপ্ৰিয় বিজ্ঞান বঁটা

গ্ৰন্থতালিকা
পট্টনায়ক, পুষ্পাশ্ৰী (১৭ নৱেম্বৰ ২০২২) ওড়িশা স্তন্যপায়ী প্ৰাণীৰ বন্যপ্ৰাণী কটকঃ বিনোদ বিহাৰী বিছয় আই এছ বি এন ৯৭৮৯৩৯৫০০০০০০০০০
পাটনায়ক, নিখিল মোহন; পট্টনায়ক, পুষাশ্ৰী (২০১০) উড়িয়াত বিজ্ঞান লেখা ১৮৫০-১৯৫০ (পিডিএফ) শ্ৰুজানিকা; বিজ্ঞান প্ৰচাৰ পৃ. ৩৮.
পাটনায়ক, নিখিল মোহন; পট্টনায়ক, পুষ্পাশ্ৰী (২০০৯) প্ৰাকৃতি কি প্ৰযোগশালা: গতিবিধি আধাৰিত প্ৰাকৃত অধ্যায়ন কে লিয়ে মাৰ্গনিৰ্দেশিকা নতুন দিল্লীঃ সস্তা সাহিত্য মণ্ডলা আই এছ বি এন ৯৭৮৮১৭৩০৯৩৯৫১
পাটনায়ক, নিখিল মোহন; পট্টনায়ক, পুষাশ্ৰী (২০০৬) প্ৰকৃতি অন্বেষণ: কাৰ্য্যকলাপ ভিত্তিক প্ৰকৃতি অধ্যয়নৰ ওপৰত এখন গাইডবুক নয়ডা, ইউ.পি.: বিজ্ঞান প্ৰসাৰ পৃ. ১২৮) আই এছ বি এন ৯৭৮৮১৭৪৮০১১২৮
পাটনায়ক, নিখিল মোহন; পট্টনায়ক, পুষাশ্ৰী; নমস্কাৰ, পদ্মজা নন্দিনী; সেনাপতি, মমতা (১ মাৰ্চ ২০০৫) গিজুভাই শিক্ষা নিধি ভুৱনেশ্বৰঃ শ্ৰুজানিকা পৃ. ১৯৪
পট্টনায়ক, পুষাশ্ৰী; দাস, বিমল (১ ফেব্ৰুৱাৰী ১৯৯৮) কাগাজাৰু আক্ৰতি ভুৱনেশ্বৰঃ শ্ৰুজানিকা পৃ. ৮৪.
পট্টনায়ক, পুষাশ্ৰী (১৯৯৭) কহিংকি ভাই কহিংকি ভুৱনেশ্বৰ

তথ্যসূত্ৰ
পুষ্পাৱল্লী (; ৩ জানুৱাৰী ১৯২৬  ২৮ এপ্ৰিল ১৯৯১) এগৰাকী ভাৰতীয় অভিনেত্ৰী, যিয়ে মূলতঃ তেলেগু আৰু তামিল ছবিত কাম কৰিছিল তেওঁ সম্পূৰ্ণ ৰামায়ণ (১৯৩৬) ছবিখনত শিশু অভিনেত্ৰী হিচাপে কিশোৰী সীতাৰ এটা সৰু চৰিত্ৰত অভিনয় কৰি চলচ্চিত্ৰ জগতত প্ৰৱেশ কৰে ইয়াৰ পিছত আৰু কেইটামান শিশু চৰিত্ৰত অভিনয় কৰে পিছলৈ পুষ্পাৱল্লীয়ে প্ৰাপ্তবয়স্ক ভূমিকাত অভিনয় কৰিবলৈ লয় তেওঁৰ আটাইতকৈ বেছি হিট ছবি আছিল তেলেগু ছবি বালা নাগাম্মা (১৯৪২), যত তেওঁ গুৰুত্বপূৰ্ণ সহযোগী চৰিত্ৰত অভিনয় কৰিছিল মুখ্য চৰিত্ৰত অভিনয় কৰা তেওঁৰ ১৯৪৭ চনৰ মিছ মালিনী ছবিখনে বুদ্ধিজীৱীসকলৰ যথেষ্ট প্ৰশংসা লাভ কৰে যদিও বক্স অফিচত ফ্লপ হয় ১৯৬০ দশকৰ শেষৰ ফাললৈ তেওঁ সহযোগী চৰিত্ৰত অভিনয় কৰি থাকিল

১৯৪০ চনত আই ভি ৰংগচাৰীৰ সৈতে বিবাহপাশত আবদ্ধ হয় যদিও ১৯৪৬ চনৰ পৰা তেওঁলোকে পৃথকে থাকিবলৈ আৰম্ভ কৰে পিছলৈ পুষ্পাৱল্লী জেমিনী গণেশনৰ সৈতে সম্পৰ্কত আছিল আৰু দুয়োৰো ফালৰ পৰা দুগৰাকী কন্যাৰ জন্ম হয় তাৰে এগৰাকী আছিল  হিন্দী চলচ্চিত্ৰ জগতৰ বিখ্যাত অভিনেত্ৰী ৰেখা আৰু আনগৰাকী ৰাধা
তথ্য সংগ্ৰহ

বাহ্যিক সংযোগ
  
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
পুষ্পৰাম কঁহাৰ আছিল অসমৰ এগৰাকী সংগ্ৰামী, বিপ্লৱী আৰু কাঁহ শিল্পী উনৈশ শতিকাৰ চতুৰ্থ দশকত সৰ্থেবাৰী তামুলী চুপাত পুষ্পৰাম কঁহাৰৰ জন্ম হয় পুষ্পৰাম কঁহাৰে জাতকাঁহী, থোক তামোল, ময়ুৰগছা, বৰপেটা সত্ৰৰ ধাতুৰে নিৰ্মিত দুৱাৰ, সৰ্থেবাৰী তামুলী চুপাৰ কীৰ্তন ঘৰৰ ধাতুৰ দুৱাৰ আৰু আসন, সৰ্থেবাৰী আতাথেৰ চুপাৰ কলীয়া গোসাইৰ আসন, গুৱাহাটীৰ মাছখোৱাৰ মছজিদৰ কলচী তৈয়াৰ কৰি নিজৰ শিল্প প্ৰতিভাৰ পৰিচয় দিছিল এখেতে এখন কাঁহৰ আৰ্চি তৈয়াৰ কৰি যুৱৰাজ পঞ্চম জৰ্জক উপহাৰ দিছিল ১৮৯৪ চনত হোৱা ৰাইজ মেলত এখেতে আগভাগ লৈ ব্ৰিটিছ চৰকাৰৰ ভূমি নীতিৰ বিৰুদ্ধে তীব্ৰ প্ৰতিবাদ কৰিছিল যাৰ ফলত এখেতক ব্ৰিটিছ চৰকাৰে ৬ বছৰ সশ্ৰম কাৰাদণ্ড দিছিল জেলৰ ভিতৰত এখেতে আন কাম নকৰি কাঁহ কোবাইছিল জেলৰ ভিতৰতে কাঁহৰ কাঁহী, বাটি, তৈয়াৰ কৰাৰ বাবে পিছলৈ এই কাঁহী-বাটি জেলকাঁহী জেলবাটি নামেৰে জনাজাত হয় চিফকমিচনাৰ ..  চাহাবে এখেতৰ শিল্প প্ৰতিভাত মুগ্ধ হৈ কাৰাবাসৰ সম্পূৰ্ণ ম্যাদ উকলি নৌযাওঁতেই এখেতক কাৰাবাসৰ পৰা মুকলি কৰি দিছিল৷

শ্ৰেণী:সংক্ষিপ্ত জীৱনী
পুষ্পৰাম দাস () কামৰূপ জিলাৰ হাজো অঞ্চলৰ এজন মুক্তি যুঁজাৰু৷ তেখেতে ১৯৪২ চনৰ ভাৰত ত্যাগ আন্দোলনত অংশ লৈ কাৰাবাস পৰ্যন্ত খাটিছিল৷

পৰিচয়
তেখেতৰ জন্ম হয় ১৯০৪ চনত কামৰূপ জিলাৰ হাজোৰ মনাহকুছি অঞ্চলত৷৷ পিতৃৰ নাম ৰজত দাস আৰু মাতৃৰ নাম বানশ্বৰী দাস ৷ দাসৰ ভাতৃৰ নাম নন্দৰাম দাস আৰু পত্নীৰ নাম লাভেশ্বৰী দাস৷ লাভেশ্বৰী দাসৰ সৈতে তেখতেৰ বিবাহ সম্পন্ন হয় ১৯৫২ চনৰ ২৬ মাৰ্চ তাৰিখে৷ ১৯৪২ চনত দাসৰ সৈতে কাৰাবাস খটা এজন বন্ধুৰ নাম আছিল বলোৰাম দাস৷

স্বাধীনতা যুঁজ
তেখেতে ১৯৪২ চনৰ স্বাধীনতা সংগ্ৰামৰ ভাৰত ত্যাগ আন্দোলৰ সময়ছোৱাত কাৰাবাস খাটিছিল৷ তেখেতে স্বাধীনতা সংগ্ৰামত অংশগ্ৰহণ নিজৰ উচ্চ শিক্ষা পৰ্যন্ত বাদ দিছিল৷ বিষ্ণুৰাম মেধি দাসৰ মোমায়েক আছিল আৰু তেখেতেই দাসক কটন কলেজিয়েট স্কুল, বি. বৰুৱা কলেজ আদিত পঢ়ুৱাইছিল৷ তেখেত কংগ্ৰেছ দলৰ সেৱক ৰূপে অসমৰ ইমূৰৰপৰা সিমূৰলৈ ঘূৰি ফুৰিবলগা হৈছিল৷ আইন অমান্য আন্দোলনৰ সময়ছোৱাত কাৰাগাৰত থাকোতে দাসে চৰকাৰী আইন অমান্য কৰিবলৈকে কাৰাগাৰৰ ভিতৰত থকা এজোপা বেলগছত উঠি আইন অমান্য কৰিছিল৷ মুক্তি যুজাৰু ৰূপে তেখেতে পোৱা তাম্ৰপত্ৰ পায়ো সেয়া প্ৰত্যাখ্যান কৰিছিল৷

সামাজিক কৰ্ম
তেখেতে গাঁৱত পানীৰ অসুবিধা হোৱাত নিজৰ মাটি দি পুখুৰী খন্দাই দিছিল৷ এখন এম.ভি স্কুল প্ৰতিষ্ঠা কৰিছিল৷ শিক্ষক ৰূপে সেৱা আগবঢ়াইছিল৷ শেষলৈ তেখেতে গুৱাহাটীৰ যোগান বিভাগত চাকৰি কৰিছিল৷

মৃত্যু
১৯৯২ চনৰ ২১ জুন তাৰিখে ৪.৩০ বজাত ছাত্ৰীবাৰী মিছন হাস্পতালত তেখেতৰ মৃত্যু হয়৷ মৃত্যুৰ সময়ত তেখেতে তিনিজন পুত্ৰ, একমাত্ৰ কন্যা আৰু পত্নীক এৰি থৈ যায়৷

তথ্য সূত্ৰ

শ্ৰেণী:অসম
শ্ৰেণী:ভাৰতৰ স্বাধীনতা সংগ্ৰামী
পুষ্পৱতী পি আৰ, (পুষ্পৱতী পয়পাদথু নামেৰেও পৰিচিত) হ'ল এগৰাকী ভাৰতীয় গায়িকা, সুৰকাৰ আৰু গীতিকাৰ কৰ্ণাটকী কণ্ঠৰ প্ৰশিক্ষণপ্ৰাপ্ত পুষ্পৱতীয়ে চেম্বাই মেম'ৰিয়েল গভৰ্ণমেণ্ট মিউজিক কলেজ, পলাক্কাডৰ পৰা স্নাতকোত্তৰ ডিপ্লমা (গণপ্ৰবীণ) লাভ কৰিছে আৰু গুৰু মংগদ নাটেছনৰ অধীনত উন্নত প্ৰশিক্ষণ লাভ কৰিছে (১৯৯৪-২০০৫) পুষ্পাৰ প্ৰথম পৰিচালনাৰ উদ্যোগ আছিল কবীৰৰ কবিতা (কবীৰ মিউজিক অৱ হাৰমনি ২০০৫)ৰ আধাৰত নিৰ্মিত সংগীত এলবাম যিয়ে বহু মঞ্চত সমালোচকৰ প্ৰশংসা লাভ কৰিছে আৰু বেষ্ট চেলাৰও আছিল পুষ্পৱতী বি গ্ৰেড শিল্পী হিচাপে ১৯৯৯ চনৰ পৰা ২০০৪ চনলৈকে অল ইণ্ডিয়া ৰেডিঅ'ৰ সৈতে জড়িত, . . (9  2016). "' ''     ".  ."'         '  ". 21  2021."'   :        "."'  ".    . 31  2020.

 সংগীত এলবাম 
 বছৰ  এলবাম শীৰ্ষক  গীতৰ শীৰ্ষক  গীতিকাৰ  সংগীত পৰিচালক ২০০৪ কবীৰ মিউজিক অফ হাৰ্মনি "আপৰিচিথানালো" কবীৰ দাস  নিজেই ২০০৪ কবীৰ মিউজিক অফ হাৰ্মনি "এভিডে থিৰায়ুন্নু নী এন্নে"  কবীৰ দাস  নিজেই ২০০৪ কবীৰ মিউজিক অফ হাৰ্মনি "পুণ্য থীৰ্থাঙ্গালিলেল্লাম" কবীৰ দাস  নিজেই ২০০৪ কবীৰ মিউজিক অফ হাৰ্মনি "এভিডে থিৰায়ুন্নু নী এন্নে"   কবীৰ দাস  নিজেই ২০০৪ কবীৰ মিউজিক অফ হাৰ্মনি "এথো চাথুপ্তিল"  কবীৰ দাস  নিজেই ২০০৪কবীৰ মিউজিক অফ হাৰ্মনি "নীলা ৱানাম"  কবীৰ দাস  নিজেই ২০০৪ কবীৰ মিউজিক অফ হাৰ্মনি "সুদিনামী দিনাম"    কবীৰ দাস  নিজেই ২০০৪ কবীৰ মিউজিক অফ হাৰ্মনি "ৱিৰাহিনীয়ায়োৰু যুবতী"      কবীৰ দাস  নিজেই ২০০৪ কবীৰ মিউজিক অফ হাৰ্মনি "পাল্লাক্কেঠ্তি থি"      কবীৰ দাস  নিজেই ২০১২  মালয়ালম লুল্লাবাইছ "সূৰ্যাণু মঝিয়িল মুঙ্গি" ৰাঘৱন থিৰুমুলপাদ  নিজেই ২০১২  মালয়ালম লুল্লাবাইছ "ভেগাম উৰংগু মাকালে" কে. সচিদানন্দন  নিজেই ২০১২  মালয়ালম লুল্লাবাইছ "নীলা কাদালিল নিন্নাম্মা কালে" অনিথা থম্পি  নিজেই ২০১৪  শ্ৰী নাৰায়ণ গুৰু দৰ্শনম "দৈৱ দশকম"  শ্ৰী নাৰায়ণ গুৰু  নিজেই ২০১৪  শ্ৰী নাৰায়ণ গুৰু দৰ্শনম "অনুকম্পা দশকম"  শ্ৰী নাৰায়ণ গুৰু  নিজেই ২০১৪  শ্ৰী নাৰায়ণ গুৰু দৰ্শনম "কুন্ডলিনী পাট্টু"  শ্ৰী নাৰায়ণ গুৰু  নিজেই ২০১৫  মাধৱীকুট্টি গজলুকালম "অৰিয়ুন্নু প্ৰিয়ানে নিন প্ৰণয়ম"   নিজেই ২০১৫  মাধৱীকুট্টি গজলুকালম "নী এনৰু কানিয়াম"   নিজেই ২০১৬  টেগোৰ'ছ গীতাঞ্জলি "মিন্দাথিৰুন্নাল" ৰবীন্দ্ৰনাথ ঠাকুৰ  নিজেই ২০১৬  টেগোৰ'ছ গীতাঞ্জলি "অনাথমাম সাগৰাথিল"  ৰবীন্দ্ৰনাথ ঠাকুৰ  নিজেই ২০১৬  টেগোৰ'ছ গীতাঞ্জলি "ওৰু থীৰ্থাদানাম" ৰবীন্দ্ৰনাথ ঠাকুৰ  নিজেই ২০১৬  টেগোৰ'ছ গীতাঞ্জলি "কোডুমকাট্টুকাল" ৰবীন্দ্ৰনাথ ঠাকুৰ  নিজেই

বঁটা
২০০১ চনৰ কেৰেলা সংগীত নাটক একাডেমী পুঠুকোডে কৃষ্ণমূৰ্তি এনডাউমেণ্ট বঁটা
২০১২ চনত মহিলা গায়িকা, মালয়ালম গীত চম্পাভুৰ বাবে সন্থোছাম দক্ষিণ ভাৰতীয় চলচ্চিত্ৰ বঁটা
২০১১ বয়লাৰ ৰাম বৰ্মা চলিচিত্ৰ টিভি পুৰাস্কাৰ, শ্ৰেষ্ঠ মহিলা গায়িকা
২০১৪ চনৰ ঞ্জাৰলাথু ৰামা পদুভাল পুৰস্কাৰম
২০১৬ চনৰ অধিবক্তা আৰ শিৱপ্ৰসাদ স্মাৰকা বঁটা
সংস্কৃতি বিভাগৰ পৰা বৃত্তি- চৰকাৰী ড. ভাৰত (২০০১-২০০৩)

তথ্যসূত্ৰ

শ্ৰেণী:লোকগীত শ্ৰেণী:কণ্ঠশিল্পী শ্ৰেণী:গায়িকা
পুষ্য বৰ্মা ()(ৰাজত্ব ৩৫০-৩৭৪) হৈছে বৰ্মন বংশৰ প্ৰতিষ্ঠাতা তেওঁ ৩৫০ খ্ৰীষ্টাব্দত কামৰূপত এই বংশৰ প্ৰতিষ্ঠা কৰিছিল তেওঁৰ সময়তে ব্ৰাহ্মণ সকলৰ প্ৰভাৱ ৰাজ্যখনত বৃদ্ধি পাইছিল তেওঁ মগধৰ বিখ্যাত ৰজা সমুদ্ৰগুপ্তৰ সমসাময়িক আছিল তেওঁ সমুদ্ৰগুপ্তৰ লগত মিত্ৰতা কৰি তেওঁক ৰাজ চক্ৰৱৰ্তী বুলি স্বীকাৰ কৰিছিল অৱশ্যে অসমীয়া সাহিত্যৰ বুৰঞ্জীৰ প্ৰথম খণ্ডত তেখেতৰ সময়সীমা ৩৫৫ৰপৰা ৬৫০ লৈকে ধৰা হৈছে৷ নালন্দা পোৰা মাটিৰ মোহৰত তেওঁক মহাৰাজাধিৰাজ বুলি কোৱা হৈছে৷

তথ্যসূত্ৰ

লগতে চাওক
বৰ্মণ বংশ
ভাস্কৰ বৰ্মা

লগতে পঢ়ক
   
 
 
 
 
 
 
 
 
 
 
 
 

শ্ৰেণী:অসমৰ ইতিহাস
শ্ৰেণী:পুৰণি আৰু মধ্যযুগীয় অসম
শ্ৰেণী:বৰ্মণ ৰাজবংশ
শ্ৰেণী:সংক্ষিপ্ত জীৱনী
পুহ অসমীয়া বৰ্ষপঞ্জীৰ নৱম মাহ পুষ্যা নক্ষত্ৰৰ নামেৰে এই মাহৰ নাম পৌষ বা পুহ হৈছে
অসমীয়া পঞ্জিকাৰ বাৰটা মাহ, ক্ৰমে ব'হাগ, জেঠ, আহাৰ, শাওণ, ভাদ, আহিন, কাতি, আঘোণ, পুহ, মাঘ, ফাগুন আৰু চ'তৰ অন্যতম পুহ মাহত ২৯ দিন থাকেবৰকটকী কোম্পানী, যোৰহাট পুহ মাহত হেমন্ত ঋতুৰ সমাপ্তি হৈ শীত ঋতুৰ আৰম্ভ হয় এই মাহত মৃত লোকৰ শ্ৰাদ্ধাদিৰ বাহিৰে অন্য কোনো ধৰ্মীয় কাম-কাজ কৰা নহয় এই মাহত গছ-লতা শুকাই যায়, শীতৰ প্ৰকোপ বাঢ়ে

 অন্য পঞ্জিকাত পুহৰ সমসাময়িক মাহ 
অসমীয়া পঞ্জিকাত পুহ মাহ চলি থাকোঁতে গ্ৰেগৰিয়ান পঞ্জিকাত ডিচেম্বৰ আৰু জানুৱাৰী হয় পুহ ডিচেম্বৰৰ ১৮ বা ১৯ তাৰিখত আৰম্ভ হয় আৰু জানুৱাৰীৰ মধ্যলৈকে থাকে পুহ মাহ চলি থকাৰ সময়ত অন্য কিছু ভাৰতীয় হিন্দু পঞ্জিকাত মৃগশিৰা মাহ চলি থাকে
240
উৎসৱ-পাৰ্বন
পুহ মাহত খেতিয়কে ধান কাটি সামৰি ভঁৰালত ভৰাই বছৰলৈ যতন কাৰি ৰাখে এই সময়ত সকলোৰে ঘৰত ধান-মাহকে আদি কৰি টকা-পইচাৰ অভাৱ কম হয় সেয়ে মাহৰ শেষত মকৰসংক্ৰান্তিত অসমীয়া সকলে ভোগৰ উৎসৱ ভোগালী বিহু উদযাপন কৰেবঙালী সম্প্ৰদায়ৰ লোক সকলেও উৎসৱ উদযাপন কৰে বাংলাদেশৰ ঢাকাত এই সময়ত ডাঙৰ মেলা বহে চাহ জনজাতিৰ লোকসকলে টুচু পূজা বা টুচু পৰৱ পুহ আৰু মাঘ মাহৰ সংক্ৰান্তিৰ দিনা পালন কৰে পুহ মাহত আৰম্ভ হোৱা বাবে এই পৰৱক পৌৰ পৰৱ বুলিও কোৱা হয়

তথ্যসূত্ৰ

শ্ৰেণী:অসমীয়া মাহ
হিন্দু সমাজত মানুহ এজন ঢুকোৱাৰ পাছত তেওঁৰ শ দাহন কৰাৰ পাছতে তেওঁৰ মৃত্যুৰ বাৰ, তিথি আৰু নক্ষত্ৰ বহুতে চাই লয় কিয়নো প্ৰত্যেকে ভাল দিন বা তিথিত মৃত্যু হোৱাটো কামনা কৰে ঢুকোৱাৰ দিনটোও যদি অশুভ বাৰৰ সৈতে অশুভ তিথি আৰু নক্ষত্ৰৰ সংযোগ ঘটে তেতিয়া তাক পুহকৰ (পুষ্কৰ) আখ্যা দিয়া হয় পুহকৰ লাগিলে মৃতক আত্মাই অপূৰণ আশা পূৰাবলৈ গৃহস্থক দীৰ্ঘ দিনলৈ কষ্ট দিয়ে বুলি এটা প্ৰবল জনবিশ্বাস আছে তাৰপৰা পৰিত্ৰাণ পাবলৈ গৃহস্থই আদ্য শ্ৰাদ্ধৰ দিনাখন (দান-দক্ষিণা আগবঢ়োৱাৰ দিনা) পুৰোহিতক ওপৰঞ্চিভাৱে দান-দক্ষিণা আগবঢ়াই সন্তুষ্টি লাভৰ যত্ন কৰে জ্যোতিষৰ মতে, বাৰৰ পুহকৰ হ'ল- ৰবি, মংগল আৰু শনি; তিথিৰ পুহকৰ দ্বিতীয়া, সপ্তমী আৰু দ্বাদশী; নক্ষত্ৰৰ পুহকৰ হ'ল- উত্তৰ ষাঢ়া, উত্তৰ ফাল্গুনী কৃত্তিকা, পুনৰ্বসু, পূৰ্বভাদ্ৰ আৰু বিপাশানাৰায়ণ দাস( মুখ্য সম্পাদক) অসমৰ সংস্কৃতি- কোষ,প্ৰকাশক: জ্যোতি প্ৰকাশন:২০২১ পৃষ্ঠা.৪১৩

 তথ্যসূত্ৰ 

শ্ৰেণী:বিশেষ সংশোধনৰ প্ৰয়োজন থকা প্ৰবন্ধ
শ্ৰেণী:লোক-সংস্কৃতি
পুৰকুইল গাউছিয়া হাবিবিয়া কামিল মাদ্ৰাছা হৈছে বাংলাদেশৰ ব্ৰাহ্মণবাড়িয়া জিলাৰ কছবা উপজিলাৰ মেহাৰী ইউনিয়নৰ পুৰকুইল গাঁৱত অৱস্থিত এখন এমপিঅ'-অনুমোদিত আলিয়া মাদ্ৰাছা ইয়াৰ পূৰ্বৰ নাম আছিল পুৰকুইল গাউছিয়া হাবিবিয়া ছিনিয়ৰ মাদ্ৰাছা এই মাদ্ৰাছাৰ  নম্বৰ হৈছে 103359 বৰ্তমান, মাদ্ৰাছাখনে ইবতেদাই (প্ৰাথমিক)ৰ পৰা দাখিল (মাধ্যমিক), আলিম (উচ্চতৰ মাধ্যমিক) ফাজিল (ডিগ্ৰী সমতুল্য) আৰু কামিল স্তৰলৈকে শিক্ষা দান কৰে মাদ্ৰাছাখন বাংলাদেশৰ ইছলামিক আৰবী বিশ্ববিদ্যালয়ৰ অন্তৰ্গত

 ইতিহাস 
১৯৬৪ চনৰ ১ জানুৱাৰীত পুৰকুইল গাউছিয়া হাবিবিয়া দৰবাৰ শ্বৰীফৰ প্ৰতিষ্ঠাপক পীৰ হাফেজ হাবিবুৰ ৰহমানে গাওঁখনত ইছলামী শিক্ষাৰ প্ৰচাৰৰ লক্ষ্যৰে এই প্ৰতিষ্ঠানটোৰ যাত্ৰা আৰম্ভ কৰে ১৯৭৫ চনত মাদ্ৰাছাখনক দাখিল (৯ম-দশম) শ্ৰেণী আৰম্ভ কৰাৰ প্ৰাৰম্ভিক অনুমতি দিয়া হয় আৰু ১৯৭৯ চনত ইয়াক চৰকাৰী স্বীকৃতি দিয়া হয় ১৯৮০ চনত দাখিল শাখা এমপিঅ'-অনুমোদিত হৈছে ইয়াৰ পিছত ১৯৯৯ চনত এই মাদ্ৰাছাত আলিম শ্ৰেণী আৰম্ভ কৰাৰ অনুমতি দিয়া হয়, যদিও ২০০২ চনত চৰকাৰী স্বীকৃতি লাভ কৰে ২০০৪ চনত আলিম স্তৰক এমপিঅ-অনুমোদিত কৰা হৈছিল অৱশেষত ২০১৭ চনৰ ১২ নৱেম্বৰত প্ৰতিষ্ঠানটোক ফাজিল শ্ৰেণী আৰম্ভ কৰাৰ অনুমতি আৰু স্বীকৃতি দিয়া হয় পৰৱৰ্তী শিক্ষাবৰ্ষৰ পৰা প্ৰতিষ্ঠানটোত ফাজিল শ্ৰেণীৰ কাৰ্যসূচী চলি আছে বৰ্তমান প্ৰতিষ্ঠানটোক কামিল স্তৰলৈ উন্নীত কৰাৰ কাম চলি আছে 

 কেম্পাছ 
মাদ্ৰাছাখন পুৰকুইল দৰবাৰৰ তত্ত্বাৱধানত চলোৱা হয় দৰবাৰ অঞ্চলৰ ভিতৰত দক্ষিণ ফালত মাদ্ৰাছা কেম্পাছ অৱস্থিত কেম্পাছৰ উত্তৰ প্ৰান্তত থকা এটা দীঘল দুমহলীয়া ভৱনত প্ৰতিষ্ঠানটোৰ মূল কাৰ্যসূচী চলি থাকে ভৱনটোৰ সন্মুখত এখন পথাৰ আছে পথাৰখনৰ বিপৰীত ফালে আছে মাদ্ৰাছাটোৰ ছাত্ৰাবাস পশ্চিমত এটা মছজিদ আছে মাদ্ৰাছাখনৰ মূল ভৱনটোৰ পূব ফালে আন এটা ভৱন নিৰ্মাণৰ কাম চলি আছে 

 তথ্য সংগ্ৰহ 

শ্ৰেণী:ব্ৰাহ্মণবাড়িয়া জিলা
শ্ৰেণী:বাংলাদেশৰ শৈক্ষিক প্ৰতিষ্ঠান
পুৰকুইল বাংলাদেশৰ পূব-কেন্দ্ৰীয় অংশৰ এখন গাঁও ই বাংলাদেশৰ চিটাগাং বিভাগৰ ব্ৰাহ্মণবাড়িয়া জিলাৰ কছবা উপজিলাৰ মেহাৰী ইউনিয়নৰ অন্তৰ্গত

 ৰাজহুৱা তথ্য 
২০১১ চনৰ লোকপিয়ল অনুসৰি, পুৰকুইল গাঁৱৰ মুঠ জনসংখ্যা হৈছে ৬৫০জন গাঁওখনৰ সকলোৱে ইছলামধৰ্মৰ অনুগামী

 ভৌগোলিক অৱস্থান 
পুৰকুইল গাঁৱৰ ওচৰত ৰাজাৰ খাল নামৰ এটা খাল বৈ গৈছে লগতে তিতাচ নদীৰ এটা শাখা গাঁওখনৰ পৰা অলপ দূৰত বৈ গৈছে 

 সীমা 
এই গাঁওখনৰ পূবে মেহাৰী ইউনিয়নৰ খেওড়া গাঁও, পশ্চিমে ঈশান নগৰ গাঁও, উত্তৰে যমুনা গাঁও আৰু দক্ষিণ ফালে বাহাৰ আটা আৰু চৌবেপুৰ গাঁও আছে 

 শিক্ষা আৰু সংস্কৃতি 
গাঁওখনত "পুৰকুইল গাউছিয়া হাবিবিয়া ফাজিল মাদ্ৰাছা" নামৰ এখন ফাজিল মাদ্ৰাছা আছে তাত দুটা হাফিজিয়া মাদ্ৰাছাও আছে

পুৰকুইল গাঁৱত মুছলমান সম্প্ৰদায়ৰ বাবে তিনিটা মছজিদ আৰু দুটা ইদগাহ আছে মাদ্ৰাছা চৌহদত এটা কবৰস্থানকে ধৰি মুঠ ৩টা কবৰস্থান আছে গাঁওখনত এখন বজাৰো আছে

 লগতে চাওক 
 ব্ৰাহ্মণবাৰিয়া জিলা
 কছবা উপজিলা
 মেহাৰী ইউনিয়ন

 তথ্য সংগ্ৰহ 

শ্ৰেণী:বাংলাদেশৰ গাঁও
শ্ৰেণী:ব্ৰাহ্মণবাড়িয়া জিলা
শ্ৰেণী:ব্ৰাহ্মণবাড়িয়া জিলাৰ গাঁও
শ্ৰেণী:কছবা উপজিলা
শ্ৰেণী:কছবা উপজিলাৰ গাঁও
পুৰণ ভগত বা পুৰণ ভক্ত () ১৯৩৩ চনত কলিকতাৰ নিউ থিয়েটাৰ্ছ লিমিটেডৰ  দ্বাৰা নিৰ্মিত এখন হিন্দী ভক্তিমূলক জীৱনীমূলক ছবি এইখন আছিল দেবকী বসুৰ হিন্দীত প্ৰথম পৰিচালনা ছবিখনত অভিনয় কৰিছিল কে এল চাইগল, উমা শশী, কুমাৰ, মলিনা দেৱী, কে চি দে আৰু তাৰাবাই এই ছবিখন পুৰণ ভগতৰ জনপ্ৰিয় পাঞ্জাবী ভক্তিমূলক কাহিনীৰ আধাৰত নিৰ্মিত নিউ থিয়েটাৰে সাধাৰণতে পৰম্পৰাগত বাংলা কাহিনী, সন্ত আৰু উপন্যাসৰ আধাৰত ছবি নিৰ্মাণ কৰিছিল আৰু পুৰণ ভগত নিউ থিয়েটাৰ্ছৰ বাবে এটা পৰিবৰ্তন আছিল ছবিখনে "গোটেই ভাৰততে এক বৃহৎ সফলতা" লাভ কৰিছিল
মুক্তি
বি এন ছিৰকাৰে নিউ থিয়েটাৰৰ জৰিয়তে ইয়াৰ পূৰ্বে বাংলা সাহিত্যৰ আধাৰত ছবি নিৰ্মাণ কৰিছিল আৰু বাংলা ভাষাৰ চণ্ডীদাস (১৯৩২) ছবিখনে ডাঙৰ সফলতা লাভ কৰিছিল পিছত তেওঁ পাঞ্জাৱী ৰাজকুমাৰ আৰু সন্ত পুৰণ ভগতৰ কিংবদন্তীটোৰ ওপৰত গুৰুত্ব দিয়াৰ সিদ্ধান্ত লয় "মোহনীয় সংগীত"ৰ সৈতে ছবিখন "বক্স অফিচত হিট হৈছিল" পঞ্জাৱ চিনেমা আৰ্ট ছ'চাইটিয়ে ইয়াক "মাষ্টাৰপিছ" হিচাপে প্ৰশংসা কৰে লাহোৰত ছবিখন পূৰ্ণ প্ৰেক্ষাগৃহৰে চলিছিল

প্ৰসংগ

বাহ্যিক সংযোগ

শ্ৰেণী:হিন্দী চলচ্চিত্ৰ
শ্ৰেণী:১৯৩৩ বৰ্ষৰ চলচ্চিত্ৰ
শ্ৰেণী:ভাৰতীয় লোককথাৰ আধাৰত নিৰ্মিত ছবি